1. ΣΤΑΜΟΥ ΒΑΣΙΛΗΣ

**Ο Μάριος Πότερ βρίσκεται στο σπίτι των Σλιγγα, που τον κάλεσαν σε ένα πάρτι για να αποχαιρετήσουν το καλοκαίρι. Του έστειλαν μια πρόσκληση με το σκυλί του τη Λάικα. Δεν τους ξέρει αλλά αποφάσισε να πάει. Ετοιμάζεται για τον τελευταίο χρόνο του σχολείου μάγων.** **Η χρονιά θα είναι πολύ δύσκολη. Πρέπει να πετύχει τον στόχο του. Να γίνει ο πιο δυνατός μάγος στον κόσμο.** **Την ώρα που χορεύει με τη Λάικα και ένα χαμογελαστό κορίτσι, βλέπει μπροστά του να αναγεννιέται ο πιο μισητός του εχθρός. «Όχι, πάλι» λέει από μέσα του. «Πάλι αυτά τα ηλίθια οράματα.» Αυτό είναι το πιο μεγάλο του βάσανο. Βλέπει συνέχεια τρομακτικά οράματα αλλά τις πιο πολλές φορές είναι ψεύτικα.**   
**Αρχίζει να παλεύει μαζί του αλλά την ώρα που τον ρίχνει κάτω, ο εχθρός του διαλύεται σε φούσκες. Σκέφτεται πως είδε πάλι ένα ψεύτικο όραμα. Όμως όχι. Μια φούσκα γράφει : «Είσαι ο καλύτερος Μάριε, ο πιο δυνατός μάγος στον κόσμο! Τα κατάφερες! Κι εγώ η πιο δυνατή μάγισσα!» Το κορίτσι δίπλα του, του κλείνει το μάτι και του χαμογελάει. Κρατάει έναν μαρκαδόρο για φούσκες. Ααα! Ήταν αληθινό το όραμα λοιπόν! Της χαμογελάει και ο Μάριος Πότερ. Μαζί θα κατακτήσουν τον κόσμο.**

(Σκηνικό: Ένα μεγάλο σπίτι. Στην πρόσοψη κρεμασμένη κορδέλα που γράφει «Οικία Σλίγγα. Καλωσήλθατε στη γιορτή για τον αποχαιρετισμό του Καλοκαιριού». Στη σκηνή μπαίνει ο Μαρκ με τον σκύλο του, τη Λάικα. Την τραβά από το λουρί, ενώ εκείνη σέρνεται από πίσω του απρόθυμα.)

ΜΑΡΚ: Έλα, Λάικα. Τι πάει να πει δε θέλεις να έλθεις;

ΛΑΙΚΑ: Γαβ, γαβ, γαβ.

(Eδώ έχουμε δύο επιλογές: η Λάικα να μιλάει ανθρώπινα ή σκυλίστικα. Η πρώτη έχει μεγαλύτερο ενδιαφέρον επειδή θα πρέπει να μαντεύουμε τι είπε μέσα από τις απαντήσεις του Μαρκ.)

ΜΑΡΚ: Και τι έγινε που δεν τους ξέρεις; Ούτε εγώ τους ξέρω αλλά θα πάω. Άσε που δε σου είναι και εντελώς άγνωστοι. Μην ξεχνάς πως σε σένα έδωσαν να μου φέρεις την πρόσκληση. Επομένως, είσαι υποχρεωμένη να με συνοδεύσεις. Άσε που από Σεπτέμβρη τα κεφάλια μέσα. Ό,τι προλάβουμε να κάνουμε τώρα! Σε λίγο πάνε και οι βόλτες, πάνε και τα σούρτα φέρτα. Όλοι λένε πως αυτή η τελευταία χρονιά στη σχολή των μάγων είναι τρομερά δύσκολη και εγώ δεν πρέπει να ξεχάσω τον στόχο μου. Θα γίνω ο δυνατότερος μάγος στον κόσμο! Άντε, Λάικα, προχώρα!

ΛΑΙΚΑ: Γαβ, γαβ, γαβ.

(Όλοι χορεύουν.)

ΜΑΡΚ: Μου χαρίζεται αυτόν τον χορό, κυρία Λάικα;

(Η Λάικα σηκώνεται στα πίσω της πόδια και χορεύει. Στην παρέα τους έρχεται και ένα όμορφο, χαμογελαστό κορίτσι. Ο Μαρκ την κοιτάζει με θαυμασμό. Ξαφνικά, ο Μαρκ κοιτάζει έντρομος πίσω από το κορίτσι.)

ΜΑΡΚ: Πάλι εσύ μπροστά μου; Τι θέλεις επιτέλους από εμένα; Γιατί με ακολουθείς παντου; Σε είχα προειδοποιήσει πως η επόμενη θα ήταν η τελευταία σου φορά. Δε θα σε αφήσω να φύγεις ζωντανός.

(Ο Μαρκ παλεύει με έναν αόρατο εχθρό.)

ΜΑΡΚ: Πού πήγες; Τι συμβαίνει; Τι είναι όλες αυτές οι φούσκες; Πού κρύβεσαι;

ΛΑΙΚΑ: Γαβ, γαβ, γαβ.

ΜΑΡΚ: Τι εννοείς, Λάικα;

ΛΑΙΚΑ Γαβ, γαβ, γαβ.

ΜΑΡΚ: Τι; Πώς γίνεται ο εχθρός να έγινε φούσκες; Αχ, Λάικα, όλα ήταν ψέμα; Όλα ήταν μόνο μέσα στη φαντασία μου;

ΛΑΙΚΑ: Γαβ, γαβ, γαβ.

ΜΑΡΚ: Πού; Δε βλέπω τίποτα.

ΛΑΙΚΑ: Γαβ, γαβ, γαβ.

ΜΑΡΚ: Ααααα…!

(Ο Μαρκ διαβαζει δυνατά τι γράφει η φούσκα.)

ΜΑΡΚ: «Είσαι ο καλύτερος Μάριε, ο πιο δυνατός μάγος στον κόσμο! Τα κατάφερες! Κι εγώ η πιο δυνατή μάγισσα!»

ΚΟΡΙΤΣΙ: Χαχαχαχα!

(Το κορίτσι δίπλα του, του κλείνει το μάτι και του χαμογελάει. Κρατάει έναν μαρκαδόρο για φούσκες.)

ΜΑΡΚ: Μαζί θα κατακτήσουμε τον κόσμο, γελαστό κορίτσι!

1. ΑΝΤΩΝΙΑ   
   **Η Τζουτζούκα βρίσκεται μπροστά στον πιο ψηλό τοίχο αναρρίχησης του κόσμου, που είναι στην Αμερική. Δένει τα σχοινιά και είναι έτοιμη να διαγωνιστεί.**   
   **Η Τζουτζούκα άρχισε να ανεβαίνει αλλά από το πολύ άγχος το μυαλό της δε συγκεντρωνόταν. Κοιτούσε το πλήθος που φώναζε και τους κριτές που έμοιαζαν να λένε «τι θα δούμε και σήμερα!».**   
   **«Στοπ» είπαν ξαφνικά χωρίς λόγο οι κριτές και η Τζουτζούκα αναγκάστηκε να κατέβει από τον τοίχο νευριασμένη. Μπροστά στο πλήθος έβγαλε τη ζώνη και πέταξε τα παπούτσια κάτω. Οι κριτές είπαν «Σιγά, κανείς δεν αξίζει το μετάλλιο» και έφυγαν με τη λιμουζίνα τους.**   
   **Η Τζουτζούκα μπήκε στα αποδυτήρια καταστεναχωρημένη. Εκεί είδε τις βασίλισσες του σχολείου και τις είπε ότι δεν έχει όρεξη. Εκείνες αντί να τη ρωτήσουν τι έχει, της απάντησαν πως δεν τη ρωτάνε, την έσπρωξαν και την έριξαν κάτω πριν καλά καλά να το καταλάβει. Η Τζουτζούκα άρχισε να κλαίει αλλά δεν το έβαλε κάτω.**   
   **Σκέφτηκε «τώρα θα δούμε ποιος αξίζει τι», πήρε ένα ταξί και κυνήγησε τις λιμουζίνες. Έφερε τους κριτές πίσω με το ζόρι ανέβηκε στον τοίχο της αναρρίχησης, έκανε νέο ρεκόρ, πήρε το μετάλλιο και έκλεισε όλα τα στόματα!**

(Σκηνικό: Κτίριο με ταμπέλα που γράφει «Κεντρο Αναρρίχησης Αμερικής».)

ΚΡΙΤΕΣ: Καλημέρα, Τζουτζούκα. Καλως ήλθες στον διαγωνισμό. Είσαι έτοιμη να αναρριχηθείς στον ψηλότερο τοίχο του κόσμου;

ΤΖΟΥΤΖΟΥΚΑ: Καλημέρα, κριτές. Φυσικά είμαι έτοιμη. Δώστε μου ένα λεπτό να δεθώ με τα σκοινιά και ξεκινάμε.

(Ακούγονται οι φωνές του κόσμου, σαν να βρισκόμαστε σε αρένα. Η Τζουτζούκα ξεκινά να αναρριχάται, δεν τα πηγαίνει όμως καλά.)

ΚΡΙΤΗΣ 1: Νομίζω πως δεν έχει νόημα να περιμένουμε άλλο. Είναι φανερό πως το κοριτσάκι δε θα τα καταφέρει.

ΚΡΙΤΗΣ 2: Συμφωνώ. Χάνουμε τον χρόνο μας και έχω αρχίσει να πεινάω φρικτά.

ΚΡΙΤΗΣ 3: Στοπ!

ΤΖΟΥΤΖΟΥΚΑ: Γιατί με σταματήσατε; Δεν είναι δίκαιο!

ΚΡΙΤΕΣ: Είμαστε οι κριτές και εμείς ορίζουμε το δίκαιο.

ΤΖΟΥΤΖΟΥΚΑ: Παραιτούμαι από τον άδικο αυτό διαγωνισμό. Ορίστε η ζώνη, ορίστε και τα παπούτσια μου.

ΚΡΙΤΗΣ 1: Τι συμπεριφορά! Αν είναι ποτέ δυνατόν ένα τέτοιο άτομο να άξιζε μετάλλιο!

ΚΡΙΤΗΣ 2: Κανείς τους δεν αξίζει το μετάλλιο!

ΚΡΙΤΗΣ 3: Πάμε να φύγουμε από εδώ!

(Οι κριτές φεύγουν με τη λιμουζίνα τους. Η Τζουτζούκα κατεβαίνει στεναχωρημένη στα αποδυτήρια. Εκεί συναντάει τις βασίλισσες του σχολείου.)

ΒΑΣΙΛΙΣΣΕΣ ΤΟΥ ΣΧΟΛΕΙΟΥ: Μπα; Καλώς τη Τζουτζούκα. Ωραία μούτρα!

ΤΖΟΥΤΖΟΥΚΑ: Δεν έχω καμιά όρεξη για πλάκες. Είμαι στεναχωρημένη.

ΒΑΣΙΛΙΣΣΕΣ: Αν νομίζεις πως θα σε ρωτήσουμε τι τρέχει, γελάστηκες. Σκασίλα μας. Και φύγε από τη μεση, μας εμποδίζεις.

(Τη σπρώχνουν. Η Τζουτζούκα πέφτει κάτω και κλαίει.)

ΤΖΟΥΤΖΟΥΚΑ: Ανόητες, δε θα σας αφήσω να με λυγίσετε. Τώρα θα δείτε!

(Η Τζουτζούκα βγαίνει στον δρόμο.)

ΤΖΟΥΤΖΟΥΚΑ: Ταξί! Γρήγορα πίσω από εκείνη τη λιμουζίνα! Πρέπει να τους προλάβουμε!

(Φτάνει τους κριτές.)

ΤΖΟΥΤΖΟΥΚΑ: Πιστεύατε πως θα ξεφεύγατε έτσι εύκολα; Πρέπει να επιστρέψουμε όλοι μαζί πίσω στη κέντρο αναρρίχησης, επειδή ο διαγωνισμός δεν τελείωσε με δίκαιο τρόπο. Έχω να σας δείξω κάτι ακόμα.

(Επιστρέφουν όλοι μαζί στο Κέντρο Αναρρίχησης Η Τζουτζούκα σκαρφαλώνει.)

ΚΡΙΤΕΣ: Τζουτζούκα, εσύ έκανες παγκόσμιο ρεκόρ! Είσαι απίθανη! Σου αξίζει το μετάλλιο με το παραπάνω. Συγχαρητήρια!

1. ΜΑΡΙΟΣ ΓΙΑΚΟΥΜΗΣ

**O Ody βρίσκεται μέσα στον υπολογιστή, φτιάχνει παιχνίδια και θέλει να κατακτήσει τον κόσμο. Ξαφνικά, γλιστρά από το studio και βγαίνει από την ssd.**   
**Τώρα καταλαβαίνει πως όλη την προηγούμενη ώρα ήταν σε μια συσκευή. Τότε αρχίζει να ψάχνει για μικροσκοπικά εργαλεία (μικρά επειδή είναι μικρός) για να σπάσει το dvd player και να βρει την ssd απ’ όπου βγήκε, καθώς μπροστά του βρίσκονταν 10 σκληροί δίσκοι.**   
**Όπως έψαχνε εργαλεία, γλιστράει και πέφτει κάτω στο πάτωμα και πριν προλάβει να σηκωθεί τον πατά ένας άνθρωπος. Και όχι ένας τυχαίος άνθρωπος. Τον πάτησε ο ίδιος ο δημιουργός του!**   
**Τότε βλέπει μια τηλεόραση που είναι στο netflix (www.netflix.com) και του έρχεται μια φοβερή ιδέα: Θα φτιάξει το The box TP Link s, ένα φοβερό παιχνίδι – πλατφόρμα. Όποιος το έπαιρνε θα μπορούσε να μπει σε όλες τις πλατφόρμες και να παίξει όλα τα παιχνίδια. Έτσι ο Ody θα τους έπειθε όλους να το πάρουν και μετά θα τους έβαζε να κάνουν ό, τι ήθελε. Σιγά σιγά θα κατακτούσε όλον τον κόσμο.**   
**Ο Ody άρχισε με πολλή φόρα και χάκαρε 39 άτομα που τον πίστεψαν. Όμως ξαφνικά βρίσκεται μπροστά σε κάποιες συσκευές που είχαν VPN νέας γενιάς οπότε άρχισε να σκέφτεται διάφορα σχέδια για να τα καταστρέψει.**   
**Όμως ο Ody δεν ήταν χαζός. Κατάλαβε πως ό, τι κι αν κάνει θα χάσει. Την ίδια στιγμή ο Ody γύρισε και είδε τον δημιουργό του. Σκέφτηκε πως εκείνος τον είχε προγραμματίσει να κάνει όλα όσα έκανε. Εκείνος ήθελε στ’ αλήθεια να κατακτήσει τον κόσμο και όχι ο Ody.**   
**Τότε σαν κάτι να τον φώτισε. Έφτιαξε ένα τσιπάκι και το έβαλε στο μυαλό του δημιουργού του για να τον αλλάξει. Τώρα ήρθε η σειρά του Ody να αλλάξει τα όνειρα του δημιουργού του. Κανείς τους δε θα’ θελε πια να κατακτήσει τον κόσμο.**

ODY: Ydo, είσαι ο πιο πολύτιμος σύντροφος. Μαζί είμαστε ανίκητοι. Μαζί θα κατακτήσουμε τον κόσμο! Έτοιμος; Ωωωω! Τι συμβαίνει, Ydo; Πού βρίσκομαι; Ydo, είσαι εδώ;

YDO: Εδώ είμαι, Ody! Ody, νομίζω πως τόσο καιρό βρισκόμασταν μέσα σε ένα παιχνίδι. Νομίζω πως με κάποιον τρόπο γλυστρήσαμε έξω από αυτό. Κοίτα, εκεί είναι το dvd player. Νομίζω πως βλέπω και δέκα σκληρούς δίσκους. Έχεις καμιά ιδεά για το τι μπορούμε να κάνουμε;

ODY: Θα χρειαστώ κάποια εργαλεία, για να σπάσω το dvd. Μακάρι να έβρισκα ένα μικρό κατσαβίδι, θα είχα τελείωσει στο άψε σβήσε τη δουλειά. Πάω εκεί ψηλά στο έπιπλο να ψάξω.

YDO: Πρόσεχε, Ody!

ΟDY: Ααααααα!

YDO: Είσαι καλά; Πρόσεχε, Ody! Ένα τεράστιο πόδι βρίσκεται από πάνω σου! Κάνε πέρα!

(Ο Ody κάνει βαρελάκι προς τα δεξιά.)

ODY: Τι ήταν αυτό;

YDO: Ήταν το πόδι του ανθρώπου που σε δημιούργησε, Ody! Που *μας* δημιούργησε. Παρά λίγο θα σε πατούσε και θα σε έκανε λιώμα!

ODY: Σημασία έχει πως τη γλίτωσα! Ας μην το αφήσουμε αυτό έτσι ανεκμετάλλευτο, ας το γιορτάσουμε! Κοίτα, εκεί έχει μια τηλεόραση που είναι στο netflix. Έχω μια φοβερή ιδέα: θα φτιάξω το The box TP Link s, ένα φοβερό παιχνίδι – πλατφόρμα. Όποιος το παίρνει θα μπορεί να μπει σε όλες τις πλατφόρμες και να παίξει όλα τα παιχνίδια. Θα τους πείθω όλους να το πάρουν κι μετά θα τους βάζω να κάνουν ό, τι θέλω. Σιγά σιγά θα κατακτήσω όλον τον κόσμο.

YDO: Καταπληκτική ιδέα, Ody!

(Mια βδομάδα αργότερα.)

YDO: Πώς τα πας, Ody;

ODY: Ξεκίνησα με πολλή φόρα. Χάκαρε ήδη 39 άτομα που με πίστεψαν. Όμως ξαφνικά βρέθηκα μπροστά σε κάποιες συσκευές που έχουν VPN νέας γενιάς αι τώρα πρέπει να σκεφτώ διάφορα σχέδια για να τα καταστρέψει. Όμως δεν είμαι χαζός, Ydo. Ξέρω πως ό, τι κι αν κάνω θα χάσω.

YDO: Μη μιλάς άλλο. Βλέπω τον άνθρωπο μέσα στο δωμάτιο. Καλύτερα να μην ξέρει όλα τα μυστικά μας.

ODY: Ydo, νομίζω πως μόλις βρήκες τη λύση στο πρόβλημά μου. Μόλις συνειδητοποίησα κάτι: δεν είμαι εγώ εκείνος που θέλει στ’ αλήθεια να κατακτήσει τον κόσμο, αλλά ο δημιουργός μου! Εκείνος με έχει προγραμματίσει να κάνω όλα όσα έκανα.

YDO: Έχεις δίκιο, Ody! Είμαστε υπηρέτες των ορέξεων ενός παρανοικού ανθρώπου! Τι μπορούμε όμως να κάνουμε γι’αυτό;

ΟDY: Δε θέλω ηττοπάθειες. Υπάρχει λύση. Θα φτιάξω ένα τσιπάκι και θα το βάλω στο μυαλό του δημιουργού μου για να τον αλλάξω. Κανείς δε θα θέλει πια να κατακτήσει τον κόσμο. Ίσα ίσα, θα τον κάνω να ονειρεύεται άλλα, σημαντικότερα πράγματα. Θα τον προγραμματίσω ώστε να αφιερώσει τη ζωή του στην απόδοση δικαιοσύνης στους αδύναμους.

YDO: Ody, μαζί μπορούμε τελικά να κάνουμε τον κόσμο καλύτερο!

1. ΔΗΜΗΤΡΗΣ ΡΑΠΤΗΣ   
   **Ο Γκαντέμης, είναι ο μοναδικός κάτοικος του Πλαντήτη Γκαντέμη. Πού και πού φεύγει για λίγο από τον πλανήτη του και πηγαίνει στην πόλη Σαν Φραντσίσκο για βόλτα. Αρκετές φορές τζογάρει στα καζίνο της πόλης με τους φίλους του. Εκείνη τη μέρα, την ώρα που έκανε ένα καλό ποντάρισμα, τους επιτίθεται ένα Κράκεν. Το Κράκεν το ήξεραν όλοι στο Σαν Φραντσίσκο ως τον μεγαλύτερο τζογαδόρο. Λάτρευε να τζογάρει και ήταν ο καλύτερος τζογαδόρος στον κόσμο, σχεδόν πάντα κέρδιζε.**   
   **Εκείνη τη μέρα όμως φαίνεται πως το άστρο του Γκαντέμη έλαμψε, ήταν πολύ τυχερός και ο Γκαντέμης το νίκησε! Το Κράκεν δεν ήταν γνωστό για την ψυχραιμία του. Νευρίασε υπερβολικά και άρχισε να χοροπηδά σαν τρελό και με τα τεράστια πλοκάμια του να καταστρέφει ρουλέτες, πάγκους και το μπαρ μέσα στο Καζίνο. Ο ιδιοκτήτης του καζίνο, οι Γκαντέμης, οι υπάλληλοι, άρχισαν όλοι μαζί να το κυνηγούν. Μπροστά το Κράκεν, πίσω όλοι οι άλλοι, Μέχρι που τελικά έφτασαν στην Ατλαντίδα!**   
   **Εκεί στην Ατλαντίδα ο Γκαντέμης με το Κράκεν τα βρήκαν, έγιναν φίλοι και άνοιξαν μαζί ένα καζίνο. Χρυσές δουλειές έκαναν!**

Εδώ έχουμε να αντιμετωπίσουμε ένα πρόβλημα. Ο Γκαντέμης είναι ο μοναδικός κάτοικος του Γκαντέμη, επομένως με ποιον να κάνει διάλογο; Πρέπει να βρούμε λύση. Ας θυμηθούμε τον Πολ Χανκς και τη μπάλα στην ταινία «Ο Ναυαγός». Εγώ επέλεξα ο Γκαντέμης να μιλάει στο τάμπλετ του, που το ονόμασα Ηλία.

ΓΚΑΝΤΕΜΗΣ: Ηλία, έχω βαρεθεί τη ζωή μου σ’αυτόν τον έρημο πλανήτη. Χωρίς παρεξήγηση, μια χαρά είναι η παρέα σου αλλά καμιά φορά θέλω να βλέπω και κάναν άνθρωπο. Κοντεύω να ξεχάσω τον ήχο του ονόματός μου. Λοιπόν, πετάγομαι μέχρι το Σαν Φρανσίσκο, να συναντήσω τα παιδιά, να παίξουμε καμιά παρτίδα και τα λέμε αργότερα.

(Σκηνικό: Κτίριο με ταμπέλα «Καζίνο Σαν Φρανσίσκο»)

ΦΙΛΟΙ: Ωωωωω! Καλώς τον Γκαντέμη! Χρόνια και ζαμάνια, φίλε! Τι νέα από τον Γκαντέμη; Πότε θα μας καλέσεις να δούμε τον πλανήτη σου;

ΓΚΑΝΤΕΜΗΣ: Τι να ερθετε να κανετε στον Γκαντέμη; Το μοναδικό δείγμα ζωής που μπορείτε να δείτε βρίσκεται εδώ, μπροστά σας! Άντε, ελάτε να κάνουμε κάνα καλό ποντάρισμα.

ΦΙΛΟΙ: Πάμε!

ΓΚΑΝΤΕΜΗΣ: Το ξερα! Είχα καλό προαίσθημα, το ήξερα πως σήμερα θα έκανα το καλύτερο ποντάρισμα.

*(Μπαίνει το Κράκεν στη σκηνή.)*

ΦΙΛΟΙ: Μπράβο, Γκαντέμη! Ε….Γκαντέμη, κοίτα πίσω σου.

ΓΚΑΝΤΕΜΗΣ: Εγώ θα κάτσω να παίξω, παιδιά. Δεν το φοβάμαι το Κράκεν.

ΦΙΛΟΙ: Μα, είναι ο καλύτερος τζογαδόρος του κόσμου, αποκλείεται να το νικήσεις.

ΓΚΑΝΤΕΜΗΣ: Σας είπα, απόψε νιώθω πολύ τυχερός, θα το ρισκάρω.

ΦΙΛΟΣ 1: Δεν ξέρω τι είναι χειρότερο. Να χάσεις ή να κερδίσεις; Επειδή δεν το λες και τέρας ψυχραιμίας το Κράκεν. Το λες απλώς τέρας.

ΓΚΑΝΤΕΜΗΣ: Ησυχία. Ποντάρω. ΝΑΙ!

*(Το Κράκεν μουγγρίζει ακατάληπτα και τα κάνει όλα λαμπόγυαλο. Σπάει**ρουλέτες, πάγκους και το μπαρ.)*

ΙΔΙΟΚΤΗΤΗΣ: Τρέξτε να το πιάσετε!

ΓΚΑΝΤΕΜΗΣ: Εμπρός, πάμε, τι κάθεστε;

ΥΠΑΛΛΗΛΟΙ: Στάσου, Κράκεν! Θα φωνάξουμε την αστυνομία!

ΓΚΑΝΤΕΜΗΣ: Κράκεν, έλεος, σταμάτα, πόσο ακόμα θα τρέχουμε; Έχουμε φτάσει στην Ατλαντίδα, δεν αντέχω άλλο! Σταμάτα, υποσχομαι να μη σε κυνηγήσω πια…

*(Το Κράκεν σταματάει λαχανιασμένο. Κοιτάζει τον Γκαντέμη και του δίνει το χέρι.)*

ΓΚΑΝΤΕΜΗΣ: Ναι, Κράκεν, ας γίνουμε πια φίλοι. Για ποιο λόγο συμβαίνει όλο αυτό; Όση ώρα έτρεχα, σκεφτόμουν κάτι και θέλω να το μοιραστώ μαζί σου. Γιατί, αντί να μαλώνουμε για το ποιος είναι ο καλύτερος τζογαδόρος, να μη δημιουργήσουμε κάτι από την κοινή μας αγάπη για το ποντάρισμα; Γιατί να μην ανοίξουμε μαζί ένα καζίνο;

(Το Κράκεν χοροπηδάει και αγκαλιάζει τον Γκαντέμη σφιχτά. Το αγκαλιάζει και ο Γκαντέμης.)

(Σκηνικό: Κτίριο με ταμπέλα «Καζίνο Γκαντέμη Κράκεν. Ελάτε να δοκιμάστε την τύχη σας»)

ΓΚΑΝΤΕΜΗΣ: Πες μου, Κράκεν, δεν ήταν καταπληκτική η ιδέα μου; Έχουμε βγάλει τόσα λεφτά που μπορώ να αγοράσω τον έρημό μου πλανήτη, να τον φέρω εδώ και να σε βάλω κι εσένα πάνω, να τρέχεις και να τρως ό,τι βρεις στο διάβα σου χωρίς να ενοχλείς κανέναν! Σε αγαπάω, παλιόφιλε!

5) ΧΡΙΣΤΙΝΑ ΚΥΡΙΑΖΗ   
**Κάποτε ήταν η Μαρία που σπούδαζε μαγειρική και ζαχαροπλαστική. Τα πήγαινε πολύ καλά, έκανε τέλεια φαγητά και γλυκά. Μια μέρα ήταν έτοιμη να μπει στο μάθημα για τα κεκάκια, που ήταν το αγαπημένο της. Μπαίνει μέσα στην τάξη αλλά η τάξη ήταν άδεια. Η Μαρία ψάχνει αλλά δε βρίσκει κανέναν. Αρχίζει να πανικοβάλλεται.**   
**Μετά από το σοκ που έπαθε αποφασίζει να πάρει τηλέφωνο τη φίλη της, που σπούδαζαν μαζί. Το τηλέφωνο χτύπησε πολλές φορές. Κανένας δεν το σήκωνε. Η Μαρία ξαναπήρε και τότε της απάντησε μια τρομαγμένη φωνή που έλεγε ξανά και ξανά ΒΟΗΘΕΙΑ.**

**Η Μαρία τρόμαξε πολύ. Ρώτησε τι συμβαίνει. Η φωνή της απάντησε: Τον χάρτη! Βρες τον χάρτη. Η Μαρία τότε μόνο πρόσεξε ένα γράμμα κάτω στο πάτωμα, δίπλα στα πόδια της και κοντά στο θρανίο όπου καθόταν συνήθως. Το ξετύλιξε. Ήταν πραγματικά ένας χάρτης. Τον ακολούθησε με προσοχή και ο χάρτης την οδήγησε σε ένα δάσος. Πήγε στο δάσος. Όταν έφτανε άκουσε φωνές. Παραξενεύτηκε. Σε λίγο είδε τους φίλους της που την περίμεναν. Της έκαναν έκπληξη επειδή είχε γενέθλια, με τούρτα, τραγούδια και πυροτεχνήματα.**

ΜΑΡΙΑ: Καλημέρα, μαμά! Δεν προλαβαίνω να φάω πρωινό, θα αργήσω στη Σχολή, αν δε βιαστώ. Σήμερα έχουμε το αγαπημένο μου μάθημα, θα μάθουμε για τα κεκάκια. Φιλιά!

(Η Μαρία φτάνει στη Σχολή. Η πόρτα έχει επιγραφή «Σχολή μαγειρικής και ζαχαροπλαστικής».)

ΜΑΡΙΑ: Καλημέρα! Πού είσαστε όλοι; Με ακούτε; Είναι κανείς εδώ; Σας παρακαλώ, ας μιλήσει κάποιος! Η Μαρία πληκτρολογεί έναν αριθμό στο κινητό της.

ΜΑΡΙΑ: Αχ, Σάρα, σήκωσέ το, έλα, πού είσαι;

(Η Μαρία ξαναπαίρνει τηλέφωνο.)

ΜΑΡΙΑ: Σάρα; Έλα, Σάρα, πού είσαι; Δε θα πιστέψεις τι έχει γι… Τι; Σάρα, τι λες, δε σε ακούω καλά.

ΣΑΡΑ: Βοήθεια!

ΜΑΡΑ: Σάρα, τι λες; Είσαι καλά; Τι σου συμβαίνει; Πού είσαι;

ΣΑΡΑ: Τον χάρτη, βρες τον χάρτη!

(Η Μαρία τότε μόνο προσέχει ένα γράμμα κάτω στο πάτωμα, δίπλα στα πόδια της και κοντά στο θρανίο όπου καθόταν συνήθως. Το ξετυλίγει. Είναι πράγματι ένας χάρτης.)

ΜΑΡΙΑ: Σάρα, μην κλείνεις! Τον βρήκα τον χάρτη, πες μου τι να κάνω, πού να πάω; Σάρα; Σάρα;

(Η Μαρία ακολουθεί τις ενδείξεις του χάρτη. Την παρακολουθούμε να περπατάει ψάχνοντας. Μετά από ώρα φτάνει σε ένα δάσος.)

ΜΑΡΙΑ: Με ακούει κανείς; (Από μακριά ακούγεται φασαρία. Κάτι σα μουσική και φωνές) Εγώ σας ακούω! Είμαι η Μαρία, έχω βρει έναν χάρτη και με οδήγησε εδώ!

ΦΙΛΟΙ: Έκπληξη! Χρόνια πολλά Μαρία, να τα εκατοστήσεις!

6) ΝΙΚΟΣ ΑΝΤΩΝΙΟΥ   
**Μια μέρα της άνοιξης ο Tonjal βρίσκεται στην Ισπανία και κάνει προπόνηση σε ένα μεγάλο γήπεδο με την Ρεάλ Μαδρίτης.**   
**Καθώς έπαιζαν διπλό μπήκε ένας σκύλος, που το έσκασε από ένα γειτονικό τσίρκο. Άρχισαν να τον κυνηγούν αλλά δεν μπορούσαν να τον πιάσουν. Έτσι η ώρα της προπόνησης πέρασε προσπαθώντας να πιάσουν τον σκύλο.**   
**Μόλις έπιασαν τον σκύλο μπήκε στο γήπεδο μια ολόκληρη στρατιά από τέτοιους σκύλους και άρχισαν να κάνουν αστείους ήχους. Αυτό ήταν μεγάλο πρόβλημα επειδή η Ρεάλ δεν είχε γήπεδο για να κάνει προπόνηση.**   
**Η προπόνηση ήταν πολύ σημαντική γιατί την επόμενη ημέρα θα έπαιζαν τον τελικό του κυπέλου.**   
**Ο Tonjal ήξερε πως αυτοί οι σκύλοι λατρεύουν τα μπλε κόκαλα. Έτσι, πήρε ένα κουτί με μπλε κόκαλα από το σουπερμάρκετ, τα φόρτωσε σε ένα αμάξι και κουνώντας τα, έκανε όλους τους σκύλους να τον ακολουθήσουν μέχρι ένα σκοινί. Στο σκοινί ήταν δεμένο ένα κλουβί και αν το πατούσαν θα έπεφτε το κλουβί πάνω τους και θα τους παγίδευε. Κι έτσι έγινε. Τελικά παγιδεύτηκαν όλοι οι σκύλοι, η Ρεάλ έκανε προπόνηση στο γήπεδο της κι έτσι την επόμενη μέρα πήρε το Champions league.**

(Βρισκόμαστε σε ένα γήπεδο ποδοσφαίρου. Βλέπουμε ποδοσφαιριστές να προπονούνται. Ακούμε παραγγέλματα και φωνές από την προπόνηση.)

ΠΑΙΚΤΗΣ: Tonjal, στείλε μου την μπάλα!

TONJAL: Έλα να δεις! Κοίτα ποιος μπήκε μέσα στο γήπεδο! Αυτός δεν είναι ο σκύλος από το γειτονικό τσίρκο; Σίγουρα θα το έσκασε και θα τον αναζητάνε. Βοήθησέ με να τον πιάσουμε!

(Τους παρακολουθούμε να κυνηγάνε τον σκύλο για πολλή ώρα και τελικά με δυσκολία να καταφέρνουν να τον πιάσουνε.)

TOJAN: Μας έβγαλε την ψυχή αλλά τελικά τα καταφέραμε! Κάτσε τώρα εδώ σκυλάκο, μέχρι να ερθουν τα αφεντικά σου.

ΠΑΙΚΤΗΣ: Tojan, κοίτα! Πιάσαμε έναν αλλά εμφανίστηκαν δεκάδες άλλοι! Τι θα κάνουμε; Το γήπεδο γέμισε με σκύλους, είναι αδύνατον να προπονηθούμε!

TOJAN: Έχω μια ιδέα. Ξέρω πως αυτοί οι σκύλοι λατρεύουν τα μπλε κόκαλα. Εγώ πάω μέχρι το σούπερ μάρκετ να αγοράσω μερικά. Εσύ πήγαινε μέχρι το πετ σοπ να αγοράσεις μια παγίδα για σκύλους.

ΠΑΙΚΤΗΣ: Παγίδα για σκύλους; Τι είναι αυτό;

TOJAN: Μην ανησυχείς, δε θα πάθει κανένα ζώο τίποτα. Είναι ένα κλουβί με ένα σκοινί δεμένο στην άκρη του. Αν τραβηχτεί αυτό το σκοινί, η πόρτα του κλουβιού πέφτει και το ζώο δεν μπορεί να δραπετεύσει. Έτσι θα πιάσουμε όλους αυτούς τους σκύλους και θα τους επιστρέψουμε στα αφεντικά τους.

ΠΑΙΚΤΗΣ: Πολύ καλή ιδέα, Tojan. Πάω!

(Εμφανίζεται ο Tojan με ένα κουτί γεμάτο μπλε κόκαλα δεμένο σε ένα αμάξι.)

TOJAN: Ελάτε, καλά μου σκυλάκια! Εδώ τα καλά τα κοκαλάκια! Ελάτε, ελάτε να τα φάτε! Έτσι μπράβο, καλά μου σκυλάκια, μπείτε ένα ένα στο κλουβάκι και το τελευταίο να τραβήξει το σκοινί! Χαχαχαχαχαχα! Παιδιά! Ελάτε! Πιάσαμε όλους τους σκύλους! Πάμε τώρα να τους δώσουμε στα αφεντικά τους.

ΠΑΙΚΤΗΣ: Μπράβο μας, παιδιά! Κάναμε καλή δουλειά!

TOJAN: Τι λέτε; Να κάνουμε και λίγη προπόνηση τώρα; Θα σκάσω αν δεν πάρουμε το Champions League αύριο. Εμπρός, πάμε!

(Την επόμενη μέρα.)

ΌΛΗ Η REAL: Μπράβο, παιδιά! Αξίζαμε αυτό τον τίτλο και με το παραπάνω! Χθες ήταν μια μεγάλη μέρα, σήμερα όμως είναι ακόμα μεγαλύτερη!

7) ΔΙΑΜΑΝΤΙΔΟΥ ΙΟΥΛΙΑ   
**Η Γιάννα, πρωταθλήτρια τέννις, βρίσκεται στο κέντρο του Dubai μαζί με τις 2 κολλητές της, όταν ξαφνικά γίνεται σεισμός. Τα κορίτσια πηγαίνουν αγχωμένες στη ρεσεψιόν του ξενοδοχείου αλλά η υπάλληλος που ήταν εκεί είπε στις 3 κοπέλες να βγουν μαζί της τελείως από το ξενοδοχείο, επειδή κινδύνευαν. Μετά από 5 λεπτά το κτίριο είχε κατεδαφιστεί.**   
**Την άλλη μέρα η Γιάννα έχει αγώνα τέννις αλλά πώς να πάρει τα πράγματά της; Το κτίριο είχε κατεδαφιστεί και μέσα στα ερείπια βρίσκονταν η ρακέτα της, τα ρούχα του αγώνα και η κάρτα για τη συμμετοχή της.**   
**Οι υπάλληλοι του ξενοδοχείου βρήκαν στους πελάτες τους ένα ξενοδοχείο, σχετικά κοντινό. Την επόμενη μέρα η Γιάννα σηκώθηκε πολύ νωρίς και πήγε στα μαγαζιά για να αγοράσει καινούργια ρακέτα και ρούχα για το τέννις. Όταν έφτασε στον χώρο του αγώνα όμως είδε μια άλλη να διαγωνίζεται στη θέση της. Η Γιάννα δεν είχε την αθλητική της ταυτότητα για να την πιστέψουν. Ευτυχώς, μια κολλητή της ήταν στο κοινό και άρχισε να φωνάζει πως η Γιάννα έπρεπε να πάρει μέρος στον αγώνα και πως η άλλη ήταν ψεύτρα. Έτσι, η Γιάννα, πήρε μέρος στον αγώνα και κέρδισε το κύπελλο.**

ΓΙΑΝΝΑ: Αχ, κορίτσια, τι ωραία που φέτος το τουρνουά γίνεται εδώ! Χρόνια λέγαμε να κάνουμε ένα ταξίδι στο Ντουμπάι και δεν το κάναμε. Να, που βρέθηκε η ευκαιρία! Δεν είναι τέλεια; Μπαίνω να κάνω ένα ντους και βγαίνουμε για βόλτα στα μαγαζιά, εντάξει;

ΟΛΕΣ ΜΑΖΙ: Aααα! Σεισμός!

ΓΙΑΝΝΑ: Γρήγορα κάτω στη ρεσεψιόν!

ΡΕΣΕΨΙΟΝΙΣΤ: Εκκενώστε αμέσως το κτίριο. Υπάρχει άμεσος κίνδυνος. Αμέσως όλοι έξω! Κινδυνεύουν οι ζωές μας.

(Τα κορίτσια βγαίνουν από το ξενοδοχείο τρέχοντας και αμέσως το ξενοδοχείο καταρρέει.)

ΓΙΑΝΝΑ: Κορίτσια, τι θα κάνω; Αύριο έχω αγώνα αλλά όλα μου τα πράγματα βρίσκονται θαμμένα στα ερείπια. Δεν έχω ούτε ρακέτα, ούτε ρούχα, ούτε την αθλητική μου ταυτότητα.

ΦΙΛΗ 1: Γιάννα, είμαι σίγουρη πως αύριο πρωί θα μπορέσεις να αγοράσεις όλα όσα έχασες. Τα μαγαζιά του Ντουμπάι έχουν τα πάντα. Μη στεναχωριέσαι.

(Την άλλη μέρα.)

ΓΙΑΝΝΑ: Κορίτσια, είμαι έτοιμη. Θα έρθετε μαζί μου στον αγώνα;

ΦΙΛΕΣ: Μα, το ρωτάς; Γι’αυτό δεν ήρθαμε μέχρι εδώ; Ολες μαζί θα πάμε, παρέα.

(Φτάνουμε σε αθλητικές εγκαταστάσεις που γράφουν «Γήπεδο τένις Ντουμπάι».)

ΓΙΑΝΝΑ: Γειά σας, ήρθα για τον αγώνα. Είμαι η επόμενη διαγωνιζόμενη.

ΦΥΛΑΚΑΣ: Κάποιο λάθος κάνετε. Η επόμενη διαγωνιζόμενη έχει ήδη πάρει θέση στο τερέν.

ΓΙΑΝΝΑ: Μα, αυτό δε γίνεται! Είμαι η Γιάννα, ψάξτε με, με γράφει στο πρόγραμμα.

ΦΥΛΑΚΑΣ: Μπορώ να δω την ταυτότητά σας, παρακαλώ;

ΓΙΑΝΝΑ: Την έχασα στον χθεσινό σεισμό. Έμενα στο ξενοδοχείο που κατέρρευσε. Θάφτηκε εκεί μαζί με όλα τα υπάρχοντά μου.

ΦΥΛΑΚΑΣ: Λυπάμαι τότε. Θα πρέπει να αποχωρήσετε. Ο αγώνας είναι έτοιμος να ξεκινήσει.

ΓΙΑΝΝΑ: Μα, σας παρακαλώ! Όποια και αν είναι αυτή η κοπέλα, δεν είμαι εγώ! Είναι μια ψεύτρα που θέλει να πάρει τη θέση μου. Αφήστε με να μπω μέσα!

(Ακούγεται δυνατά η φωνή μιας κοπέλας, της κολλητής της Γιάννας, να φωνάζει μέσα από το γήπεδο.)

ΚΟΛΛΗΤΗ: Κύριε φύλακα! Αφήστε την κοπέλα να μπει μέσα! Σας λέει αλήθεια. Αυτή είναι η Γιάννα, η αληθινή διαγωνιζόμενη. Την άλλη δεν την ξέρω, είναι μια ψεύτρα που βρήκε ευκαιρία να πάρει τη θέση της Γιάννας.

ΦΥΛΑΚΑΣ: Εσείς πώς τα γνωρίζετε όλα αυτά;

ΚΟΛΛΗΤΗ: Ξέρω τη Γιάννα από μωρό παιδί, είναι η κολλητή μου. Ταξίδεψα μέχρι εδώ μόνο και μόνο για να τη δω να παίζει.

ΦΥΛΑΚΑΣ: Φωνάξτε τους σεκιουριτάδες. Πείτε τους να απομακρύνουν αυτή την ψεύτρα από τον αγωνιστικό χώρο. Γιάννα, σου ζητάμε συγγνώμη για την αναστάτωση. Μπορείς να περάσεις.

(Την επομένη μέρα στο αεροδρόμιο.)

ΦΙΛΕΣ: Κάντε πέρα να περάσει η κυπελλούχος Γιάννα! Γιάννα, είμαστε πολύ περήφανες για σενα.

ΓΙΑΝΝΑ: Κορίτσια, δεν τα θα είχα καταφέρει χωρίς την υποστήριξή σας!

8) ΣΠΥΡΙΔΟΥΛΑ   
**Ο Ρίχα Πότερ ζούσε στο σπίτι των θείων του. Οι θείοι του Ρίχα ήταν πολύ ευγενικοί. Πλησίαζαν Χριστούγεννα και ο Ρίχα καθόταν στο δωμάτιο του και ζωγράφιζε επειδή βαριόταν. Ξαφνικά ακούει κάτι τρομαχτικό, κατεβαίνει κάτω στο σαλόνι και βλέπει δύο καλικάντζαρους να χοροπηδάνε πάνω στα έπιπλα, να χαλάνε τα πράγματα και να τα κάνουν όλα άνω κάτω. Τρέχει να φωνάξει τους θείους του αλλά δυστυχώς δεν τους βρήκε. Τότε ο ένας από τους καλικάντζαρους του είπε πως οι φίλοι του, οι άλλοι καλικάντζαροι, είχαν απαγάγει τους θείους του και θα τους άφηναν μόνο αν αυτός γινότανε ο υπηρέτης τους. Ο Ρίχα το δέχτηκε γιατί αγαπούσε τους θείους του και ήθελε να ελευθερωθούν.**   
**Εκεί που μιλούσαν οι καλικάντζαροι άρχισαν να περηφανεύονται για τις σκανταλιές τους. Ο Ρίχα γέλασε και τους είπε ότι εκείνος μπορεί να κάνει πολύ περισσότερες σκανδαλιές. Εκείνοι δεν τον πίστεψαν αλλά ο Ρίχα Πότερ τους λέει ότι κάνει τις πιο τρελές σκανδαλιές. Τότε οι καλικάντζαροι θυμώνουν και του λένε να κάνουν έναν διαγωνισμό ποιος κάνει τις πιο τρελές σκανδαλιές. Ο Ρίχα δέχτηκε. Βάζει λοιπόν τα δυνατά του, κλέβει το φεγγάρι και έτσι χρίζεται ο βασιλιάς της σκανδαλιάς και της πλάκας, ενώ οι καλικάντζαροι τον θαυμάζουν πάρα πολύ. Τότε απελευθερώνουν και τους θείους του. Έτσι, ο Ρίχα σταματάει να είναι μάγος και γίνεται ο βασιλιάς της σκανδαλιάς και της πλάκας.**

ΡΙΧΑ: Θεία, εγώ βαριέμαι λιγάκι. Θα πάω στο δωμάτιό μου να ζωγραφίσω.

ΘΕΙΑ: Σίγουρα, Ρίχα; Πλησιάζουν Χριστούγεννα. Σίγουρα θέλεις να είσαι μόνος σου;

ΡΙΧΑ: Ναι, θεία, μην ανησυχείς. Θα είμαι μια χαρά!

(Ο Ρίχα κλείνεται στο δωμάτιό του και ζωγραφίζει. Ξαφνικά ακούγεται ένας τρομακτικός θόρυβος. Ο Ρίχα τρέχει κάτω, στο σαλόνι.)

ΡΙΧΑ: Ε! Τι κάνετε εκει; Ποιοι είστε; Τι συμβαίνει; Σταματήστε, θα τα διαλύσετε όλα! Κατεβείτε από τους καναπέδες! Αφήστε ήσυχα τα βάζα! Θέια! Θείε! Έλατε κάτω, ελάτε να δείτε!

ΚΑΛ: Γιατί φωνάζεις έτσι; Ποιος είσαι;

ΡΙΧΑ: Είμαι ο Ρίχα, μένω εδώ. Εσύ ποιος είσαι;

ΚΑΛ: Δε βλέπεις ποιος είμαι;

ΡΙΧΑ: Φύγε πριν έρθουν η θεία και ο θείος μου.

ΚΑΛ: Δεν πρόκειται να έρθουν, τζάμπα ελπίζεις.

ΡΙΧΑ: Μπα, και γιατί παρακαλώ;

ΚΑΛ: Επειδή τα φιλαράκια μου, οι αλλοι καλικάντζαροι, έχουν απαγάγει τη θέια και τον θείο σου και τους κρατάν ομήρους.

ΡΙΧΑ: Τι; Πού τους έχετε;

ΚΑΛ: Χαζός είμαι να σου πω;

ΡΙΧΑ: Τι πρέπει να κάνω για να τους απελευθερώσετε;

ΚΑΛ: Να γίνεις υπηρέτης μας. Αυτός είναι ο μόνος τρόπος.

ΡΙΧΑ: Δέχομαι! Θα κάνω ό,τι μου πείτε, προκειμένου να αφήσετε ελεύθερους τους θείους μου. Τους αγαπάω πάρα πολύ, δε θέλω να πάθουν κάτι…

ΚΑΛ: Καλά, άστα τώρα αυτά τα μελοδραματικά. Θέλεις να σου πούμε τι σκανταλιές κάναμε; Λοιπόν, σπάσαμε τρία βάζα, χαλάσαμε τη ντουζιέρα, κρύψαμε τις κατσαρόλες και τα τηγάνια, γεμίσαμε νερό τις ντουλάπες, κόψαμε τα μαλλιά της θέιας σου την ώρα που κοιμόταν, ράψαμε όλα μανίκια από τα πουκάμισα του θείου, σπάσαμε τα τακούνια της θείας, ρίξαμε νερό σε όλα τα έγγραφα της δουλειάς της…

ΡΙΧΑ: Χαχαχα! Σιγά τ’αβγά! Αυτά τα θεωρείτε εσείς σκανταλιές; Εγώ, που με βλέπετε, έχω κάνει πολύ χειρότερα πράγματα, πολύ πιο τρελές σκανταλιές. Αφού παρά λίγο να με στείλουν στο ίδρυμα, σας λέω!

ΚΑΛ: Δε σε πιστεύουμε. Και, αν έχεις τα κότσια, σε προκαλούμε σε διαγωνισμό σκανταλιάς. Όποιος κάνει την πιο τρελή, την πιο ασύλληπτη, την πιο δύσκολη σκανταλιά, θα γίνει ο βασιλιάς της σκανταλιάς και της πλάκας και όλοι θα τον υπακούμε.

ΡΙΧΑ: Δέχομαι! Ο διαγωνισμός ξεκινάει τώρα!

(Βλέπουμε τον Ρίχα να σκαρφαλώνει σε μια τεράστια ανεμόσκαλα και να φτάνει το φεγγάρι. Το δένει καλά καλά με ένα σκοινί και το σέρνει μαζί του προς τα κάτω, μέχρι που το εξαφανίζει τελείως από τον ουρανό.)

ΚΑΛ: Βρε παιδιά, τι σκοτεινή νύχτα! Μα, πού πήγε το φεγγάρι; Πριν από λίγο έφεγγε ψηλά στον ουρανό, το είδα με τα μάτια μου!

ΡΙΧΑ: Γεια σας! Πώς πάνε οι σκανταλίες;

ΚΑΛ: Είχαμε σχεδιάσει να κάνουμε διάφορες, αλλα με τέτοιο σκοτάδι δε βλέπουμε ούτε τη μύτη μας! Μα, τι έγινε το φεγγάρι;

ΡΙΧΑ: Το φεγγάρι είναι σε ασφαλές μέρος, σε μέρος που μόνο εγώ γνωρίζω.

ΚΑΛ: Τι εννοείς;

ΡΙΧΑ: Εγώ το έκλεψα το φεγγάρι! Δεν είναι ωραία, τεράστια και πρωτότυπη η σκανταλιά μου;

ΚΑΛ: Μα, Ρίχα, εσύ είσαι πράγματι απίθανος. Τρέχουμε να φέρουμε τον θείο και τη θεία σου για να μάθουν κι αυτοί τα ωραία νέα!

Θείοι του ανηψιού σας, σας παρουσιάζουμε τον Ρίχα, τον βασιλιά της σκανταλιάς και της πλάκας, τον αφέντη που όλοι εμείς οι καλικάντζαροι σεβόμαστε και προσκυνάμε. Να ζήσει ο Ρίχα ο Άτακτος!

9) ΣΗΛΙΑ   
**Στην Ντάμπερι άρεσαν πολύ τα μυστήρια και δεν έλυνε και λίγα. Όλα άρχισαν μια μέρα που ήταν με τις φίλες της στην πλατεία. Της ήρθε όρεξη να πάρει το αγαπημένο της γλειφιτζούρι, ένα μωβ γλειφιτζούρι κι έτσι πήγε στο περίπτερο να το πάρει. Ο περιπτεράς όμως της είπε πως δεν έχει ούτε ένα από αυτά τα γλειφιτζούρια, γιατί του τα κλέβουν. Τότε η Ντάμπερι είδε κάτι κομμάτια από γλειφιτζούρια πατημένα κάτω και τα ακολούθησε.**   
**Ξαφνικά ένα αγόρι πετάχτηκε μπροστά της και της είπε «ΦΥΓΕ ΠΡΙΝ ΜΠΛΕΞΕΙΣ ΑΣΧΗΜΑ».**   
**Η Ντάμπερι όμως δεν το έβαλε κάτω. Πήγε μαζί με το ιγκουάνα της, τον Λίγκα και τον μαλλιαρό σκύλο της, τον Σήφη, να ψάξουν τους κλέφτες. Δεν τους βρήκε αλλά έβαλε έξω από το περίπτερο μια κάμερα για να τους παρακολουθεί. Έτσι είδε ποιοι έκλεβαν κούτες ολόκληρες από γλειφιτζούρια.**   
**Η Ντάμπερι έκανε το λάθος να τα πει όλα σε κάποιον γνωστό της, που τελικά ήταν συνεργάτης του κλέφτη. Την απείλησε λέγοντάς της «Εάν τολμήσεις να το πεις κάπου σε έχω σκοτώσει».**   
**Εκείνη όμως δε φοβήθηκε και πήγε στην αστυνομία, που συνέλαβε τους κλέφτες.**   
**Έτσι η Ντάμπερι έλυσε το πρώτο της μυστήριο, όλοι την χειροκροτούσαν και ήταν πολύ χαρούμενη.**

*(Βρισκόμαστε στην πλατεία)*

ΝΤΑΜΠΕΡΙ: Κορίτσια, πάω στο περίπτερο για γλειφιτζούρια! Θέλει καμιά κάτι;»

ΦΙΛΗ 1: Εγώ είμαι σούπερ, Ντάμπερι.»

ΦΙΛΗ 2: Κι εγώ!»

ΦΙΛΗ 3: Κι εγώ!»

ΝΤΑΜΠΕΡΙ: Καλημέρα! Θα ήθελα ένα από εκείνα τα μωβ γλειφιτζούρια, παρακαλώ!

ΠΕΡΙΠΤΕΡΑΣ: Δεν έχω ούτε για δείγμα.

ΝΤΑΜΠΕΡΙ: Ωωωω…Μα, γιατί;

ΠΕΡΙΠΤΕΡΑΣ: Δυστυχώς, όποτε τα φέρνω, μου τα κλέβουν αμέσως.

ΝΤΑΜΠΕΡΙ: Αν είναι δυνατόν! Μα, ποιος το κάνει αυτό;

ΠΕΡΙΠΤΕΡΑΣ: Δεν έχω ιδέα. Αν είχα, θα το είχα πει στην αστυνομία, έτσι θα τον άφηνα;

ΝΤΑΜΠΕΡΙ: Θα σας βοηθήσω εγώ να βρείτε τον ένοχο. Να, κοιτάξτε! Εδώ ο δρόμος είναι γεμάτος με πατημένα κομμάτια μωβ γλειφιτζουριών. Δώστε μου λίγο χρόνο και δε θα το μετανιώσετε. Άλλωστε, δε θα είναι το πρώτο μυστήριο που λύνω!

(Η Ντάμπερι περπατάει προσεκτικά ακολουθώντας τα ίχνη από τα γλειφιτζούρια. Ένα αγόρι πετάγεται ξαφνικά μπροστά της.)

ΑΓΟΡΙ: Φύγε πριν μπλέξεις άσχημα.

ΝΤΑΜΠΕΡΙ: Ποιος είσαι; Περίμενε, πού πας; Πες μου τι εννοείς; Στάσου!

(Η Ντάμπερι επιστρέφει σπίτι.)

ΝΤΑΜΠΕΡΙ: Λίγκα, Σήφη, ετοιμαστείτε, έχουμε αποστολή. Πάμε να βρούμε ποιος κλέβει τα μωβ γλειφιτζούρια από το περίπτερο. Εμπρός, σηκωθείτε!

(Μετά από δύο ώρες.)

ΝΤΑΜΠΕΡΙ: Σήφη, Λίγκα, μη χάνετε την πίστη σας. Δεν πειράζει που δεν καταφέραμε να βρούμε τους κλέφτες, δεν έχουν χαθεί όλα ακόμα. Θα εγκαταστήσουμε μια κάμερα στο περίπτερο κι έτσι θα αποκαλυφθούν όλα! Περιμέντε μισό λεπτό, να πάρω τηλέφωνο τον περιπτερά για να ρωτήσω αν υπάρχουν εξελίξεις.

(Η Ντάμπερι παίρνει τηλέφωνο.)

ΝΤΑΜΠΕΡΙ: Καλημέρα σας, κύριε περιπτερά, η Ντάμπερι είμαι. Είχαμε κανένα νεότερο; Μπορείτε παρακαλώ να τσεκάρετε την κάμερα; Αλήθεια; Καταπληκτικά νέα! Λίγκα, Σήφ, ξυπνήστε! Βρήκαμε τους κλέφτες, η κάμερα τα κατέγραψε όλα, πάμε στο περίπτερο να τα δούμε με τα μάτια μας.

(Στο δρόμο η Ντάμπερι συναντάει έναν γνωστό της.)

ΓΝΩΣΤΟΣ: Επ! Καλημέρα, Ντάμπερι! Για πού το βαλες πρωί πρωί τρέχοντας;

ΝΤΑΜΠΕΡΙ: Καλημέρα, δυστυχώς δεν έχω καθόλου χρόνο.

ΓΝΩΣΤΟΣ: Είσαι καλά; Έπαθε κανείς κάτι; Με ανησυχείς.

ΝΤΑΜΠΕΡΙ: Όλα καλά. Βρήκαμε ποιος κλέβει όλα τα μωβ γλειφιτζούρια από το περίπτερο. Εκεί πηγαίνω τώρα για να συζητήσω με τον περιπτερά.

ΓΝΩΣΤΟΣ: Τι μου λες; Και τι σκέφτεστε να κάνετε δηλαδή;

ΝΤΑΜΠΕΡΙ: Τι άλλο; Θα πάμε στην αστυνομία. Γεια σου τώρα, πρέπει να τρέξω!

(Δύο λεπτά αργότερα χτυπάει το κινητό της.)

ΝΤΑΜΠΕΡΙ: Παρακαλώ;

ΦΩΝΗ: Εάν τολμήσεις να το πεις κάπου σε έχω σκοτώσει.

ΝΤΑΜΠΕΡΙ: Ποιος είσαι; Μίλα. Γιατί δε μιλάς; Πες μου, ποιος είσαι!

ΦΩΝΗ: μπιμ μπιμ μπιμ

ΝΤΑΜΠΕΡΙ: Σήφη, Λίγκα, αλλαγή πορείας. Δεν έχουμε χρόνο για χάσιμο. Πριν πάμε στο περίπτερο, θα περάσουμε από το αστυνομικό τμήμα. Δεν πρέπει να δώσουμε περιθώρια σε αυτόν τον θρασύδειλο να δράσει.

(Βρισκόμαστε μέσα σε ένα γραφείο στο Αστυνομικό Μέγαρο.)

ΝΤΑΜΠΕΡΙ: Γεια σας. Ήρθα για να κάνω μια καταγγελία. Πρόκειται για μια άθλια συμμορία που κλέβει μωβ γλειφιτζούρια. Ξέρω ποιοι είναι και ακριβώς επειδή κατάφερα να τους εντοπίσω πριν από λίγο δέχτηκα απειλές για τη ζωή μου.

(Η αστυνομία συλλαμβάνει τους ενόχους. Η εφημερίδες στα πρωτοσέλιδα αναφέρονται στο γεγονός.)

ΝΤΑΜΠΕΡΙ: Σηφη, Λίγκα! Ελάτε να δείτε, γίναμε πρωτοσέλιδο! Να, δείτε τι γράφει στην εφημερίδα! Διεθνής σπείρα κλοπής μωβ γλειφιτζουριών εξαρθρώθηκε χάρη στη γενναία Ντάμπερι, την συμπολίτισσά μας. Μας έχουν και φωτογραφία! Και όλοι μας χειροκροτάνε! Αυτή είναι η ωραιότερη μέρα της ζωής μου!

10) ΑΝΑΣΤΑΣΙΑ ΒΡΑΚΑ   
**Την Κυριακή η Αλέξια βγήκε έξω να πάρει λίγο αέρα και ξαφνικά πέφτει κάτω, χτυπά το κεφάλι της, κάνει ένα μεγάλο καρούμπαλο και λιποθυμά. Όταν συνέρχεται, βρίσκεται σε ένα παράξενο μέρος.**   
**Η Αλεξία βρέθηκε σε έναν άγνωστο πλανήτη, τον πλανήτη Ροζαλία, μαζί με τις φίλες της. Ήταν στο ακριβότερα μαγαζί της Ροζαλίας και τραγουδούσαν.**   
**Το παράξενο αυτό μέρος, ο πλανήτης Ροζαλία, όπου βρέθηκε η Αλέξια είχε και διάφορα μυστηριώδη καθήκοντα που έπρεπε να κάνει . Αν δεν κατάφερνε να τα κάνει εκείνη, όπως της είπαν τα μικρά, πολύχρωμα πλασματάκια που ζούσαν σ’ αυτόν τον πλανήτη, ούτε η ίδια ούτε οι φίλες της δε θα έφευγαν ποτέ από εκεί. Οι φίλες της στηρίζονταν σ’ εκείνη. Όμως με όλα αυτά τα μυστήρια και τα καθήκοντα το μυαλό της Αλέξιας άρχισε να μπλέκεται και να έχει πονοκέφαλο.** **Ένιωθε το καρούμπαλό της να την πονάει και πάλι.  
Το πρώτο που έπρεπε να κάνει ήταν να μάθει απ’ έξω κι ανακατωτά όλα τα τραγούδια της Ριάνας.** **Τώρα πώς στον πλανήτη Ροζαλία ήξεραν τη Ριάνα και λάτρευαν τα τραγούδια της, δεν κατάλαβε.  
Το δεύτερο που της ανέθεσαν, ήταν να μάθει το αλφάβητο της χώρας τους απ’ έξω κι ανακατωτά.**

**Η τρίτη αποστολή ήταν να μάθει απ’ έξω όλα τα βουνά και τα ποτάμια της Ροζαλίας.**

**Η Αλεξία έκανε όλα τα καθήκοντα που της ανέθεσαν τέλεια και έτσι τα πλάσματα στη Ροζαλία έδωσαν στην Αλέξια και στις φίλες της ένα πολύχρωμο διαστημόπλοιο που έμοιαζε με μεγάλο καπέλο και τις έστειλαν πίσω στη Γη.**

ΠΡΕΠΕΙ ΝΑ ΒΡΟΥΜΕ ΕΝΑ ΑΚΟΜΑ ΠΡΟΣΩΠΟ. ΠΡΟΤΕΙΝΩ Η ΑΛΕΞΙΑ ΝΑ ΠΗΓΑΙΝΕΙ ΒΟΛΤΑ ΜΕ ΜΙΑ ΦΙΛΗ ΤΗΣ.

(Βλέπουμε την Αλέξια με μια φίλη της να περπατάν αμέριμνες συζητώντας.)

ΑΛΕΞΙΑ: Έτσι που λες. Έχω ρωτήσει όλους τους φίλους του και άκρη δεν έχω βγάλει. Σε δυο μέρες είναι το πάρτυ κι εγώ ακόμα δεν ξέρω τι δώρο να του πάρω.

ΦΙΛΗ: Τον Πάνο από το άλλο τμήμα τον ρώτησες; Το ξέρεις πως είναι ξαδέλφια; Όλο και κάτι περισσότερο θα ξέρει αυτός!

ΑΛΕΞΙΑ: Σοβαρά; Όχι, δεν είχα ιδέα! Αχ, θα σε φιλήσω!

ΦΙΛΗ: Αλέξια, πρόσε…Αλέξια, είσαι καλά; Αχ, μίλα μου! Ιιιι! Τι καρούμπαλο είναι αυτό; Αχ, Αλέξια ζεις; Γιατί δε μιλάς;

ΑΛΕΞΙΑ: Πού είμαστε; Τι είναι εδώ; Συγγνώμη, κύριε, πού βρισκόμαστε; Ξέρετε;

ΚΥΡΙΟΣ: Μα, φυσικά. Βρίσκεστε στο μαγαζί «Ανισόπεδη Ντίσκο».

ΑΛΕΞΙΑ: Δεν το έχω ξανακούσει αυτό το μαγαζί.

ΚΥΡΙΟΣ: Δεν έχετε ξανακούσει το ακριβότερο μαγαζί ολόκληρου του πλανήτη Ροζαλία; Πώς είναι δυνατόν;

ΑΛΕΞΙΑ: Συγγνώμη, πώς τον είπατε τον πλανήτη;

ΚΥΡΙΟΣ: Ροζαλία. Πρώτη φορά το ακούτε; Δεν είμαστε καλά. Αυτή η νεολαία ούτε πού βρίσκεται δεν ξέρει. Τι θα γίνει τώρα; Θα τραγουδήσετε ή όλο θα μιλάτε; Τόσα λεφτά πληρώσαμε για να σας ακούσουμε!

ΑΛΕΞΙΑ: Κορίτσια, νομίζω πως με κάποιον μυστήριο τρόπο βρεθήκαμε σε έναν πλανήτη που τον λένε Ροζαλία και είμαστε τραγουδίστριες.

ΚΟΡΙΤΣΙ 1: Εγώ θέλω να γυρίσω σπίτι μου. Πώς θα γυρίσουμε σπίτια μας; Εσύ μας έφερες εδώ, πρέπει τώρα να βρεις τρόπο να μας γυρίσεις πίσω.

ΑΛΕΞΙΑ: Ό,τι ξέρεις ξέρω. Καλύτερα να ρωτήσουμε αυτά τα μικρά ανθρωπάκια που είναι μαζεμένα εκεί πέρα. Σίγουρα είναι κάτοικοι του πλανήτη.

Καλησπέρα, κυρίες και κύριοι! Είμαι η Αλέξια και αυτές είναι οι φίλες μου. Βρεθήκαμε κατά λάθος στον πλανήτη σας και τώρα θα θέλαμε να γυρίσουμε σπίτια μας. Μπορείτε να μας βοηθήσετε;

ΜΠΑΡΜΠΑΔΑΚΙΑ: Χαχαχαχαχαχα! Πλάκα έχετε. Πρέπει να ξέρετε πως όποιος έρχεται στον πλανήτη μας δε φεύγει έτσι εύκολα. Έχετε να κάνετε ένα σωρό καθήκοντα. Αν τα καταφέρετε να τα βγάλετε πέρα, τότε το συζητάμε.

ΑΛΕΞΙΑ: Καθήκοντα; Τι καθήκοντα; Όπως στο σχολείο;

ΜΠΑΡΜΠΑΔΑΚΙΑ: Πολύ μιλάς. Θέλεις ή δε θέλεις να γυρίσεις πίσω;

ΑΛΕΞΙΑ: Θέλω σαν τρελή.

ΜΠΑΡΜΠΑΔΑΚΙΑ: Τότε λοιπόν, μη μιλάς και σημείωνε. Σημειώνεις; Σημείωνε. Πρώτον, πρέπει να μάθετε απ’έξω και ανακατωτά όλα τα τραγούδια της Ριάνα. Δεύτερον, να μάθετετοαλφάβητο της Ροζαλίας απ’ έξω κι ανακατωτά και τρίτον να μάθετε απ’ έξω όλα τα βουνά και τα ποτάμια της Ροζαλίας. Συνεννοηθήκαμε;

ΑΛΕΞΙΑ: Μάλιστα, πολύχρωμα μπαρμπαδάκια. Ευχαριστώ.

ΚΟΡΙΤΣΙΑ: Αλέξια, λεγε, τι σου είπαν;

ΑΛΕΞΙΑ: Τι να σας πω, κορίτσια. Θα πρέπει να μάθουμε όλα τα τραγούδια της Ριάνα απ’έξω και ανακατωτά.

ΚΟΡΙΤΣΙΑ: Της Ριάνα;

ΑΛΕΞΙΑ: Ναι.

ΚΟΡΙΤΣΙΑ: Της δικής μας της Ριάνα; Της γήινης;

ΑΛΕΞΙΑ: Α χα.

ΚΟΡΙΤΣΙΑ: Καλά, πού ξέρουν τη Ριάνα στον πλανήτη Ροζαλία;

ΑΛΕΞΙΑ: Μάλλον είναι πιο διάσημη απ’ ό,τι πιστεύουμε. Και απ’ ό,τι πιστεύει και η ίδια η Ριάνα για τον εαυτό της. Στρωθείτε, έχουμε δουλειά. Δεν είναι μόνο οι στίχοι, πρέπει να μάθουμε και την αλφαβήτα και όλα τα βουνά και τα ποτάμια του πλανήτη. Αλλιώς, δεν γυρνάμε σπίτι μας.

(Τρεις ώρες αργότερα εμφανίζονται τα κορίτσια ζαλισμένα.)

ΝΤΑΜΠΕΡΙ: Πάμε να βρούμε τα πολύχρωμα ανθρωπάκια, να μας εξετάσουν τα τελειώνουμε;

ΚΟΡΙΤΣΙΑ: Πάμε…

(Παρακολουθούμε τη διαδικασία εξέτασης. Μπορούμε να τη διανθίσουμε με ό,τι θέλουμε. Στο τέλος τα κορίτσια θριαμβεύουν.)

ΜΠΑΡΜΠΑΔΑΚΙΑ: Αυτό δεν ήταν εξέταση, ήταν θρίαμβος. Συνεδριάσαμε και αποφασίσαμε να σας δώσουμε το καλύτερο διαστημόπλοιό μας για να επιστρέψετε στον μακρινό σας πλανήτη. Θα σας δώσουμε το διαστημόπλοιο-καπέλο, την τελευταία λέξη της διαστημοπλοιικής.

ΚΟΡΙΤΣΙΑ: Πότε μπορούμε να φύγουμε;

ΜΠΑΡΜΠΑΔΑΚΙΑ: Και τώρα αμέσως, αν θέλετε!

ΚΟΡΙΤΣΙΑ: Θέλουμε. Αντίο, μπαρμπαδάκια!

ΜΠΑΡΜΠΑΔΑΚΙΑ: Αντίο, κορίτσια, στο επανιδείν!

ΚΟΡΙΤΣΙΑ: Ελπίζουμε όχι!

11) ΓΙΩΡΓΟΣ ΦΡΑΓΚΟΣ   
**Ο Πραγματάνθρωπος περπατούσε έξω, στους δρόμους του Λας Βέγκας, πάμφτωχος και άστεγος, Ζητιάνευε και πίστευε ότι είχε τελειώσει η ζωή του αλλά δεν ήξερε τι τον περίμενε...**   
**Έτσι όπως ζητούσε λεφτά ένας περαστικός είχε το slap virus και φτερνίστηκα πάνω του όμως αντί να πάθει μια συνηθισμένη αρρώστια, ο Πραγματάνθρωπος έπαθε την αρρώστια της απληστίας και του κλεψίματος.**   
**Για να γίνει πάμπλουτος άρχισε να παρακολουθεί όλες τις κινήσεις και τα κόλπα του θείου Σκρουτζ και του Σκληρόμηλου Χρυσοπατάτα για 10 μέρες. Ύστερα μπήκε στο TEMU και έδωσε μια δεκάρα για να πάρει το αόρατο πάπλωμα του μάγου Μάριου Πότερ. Αφού το πήρε πήγε στη μεγαλύτερη τράπεζα και στο μεγαλύτερο καζίνο του Λας Βέγκας και τα λήστεψε. Αφού έγινε κάπως πλούσιος πήρε τηλέφωνο τον Ody και του ζήτησε να του φτιάξει μια ψεύτικη ταυτότητα του Donald Trump. Αφού την πήρε στα χέρια του πήγε στη μεγαλύτερη τράπεζα του κόσμου στην Νέα Υόρκη, πήρε όλα τα λεφτά του κόσμου και μετά όλοι τον ζήλευαν για τα πλούτη του.**   
**Όταν όμως ήρθε η στιγμή ο Πραγματάνθρωπος να πληρώσει τους φόρους του έκανε φοροδιαφυγή και έτσι τον έβαλαν φυλακή.**   
**Πριν μπει φυλακή έπαιζε τα παιχνίδια του Ody και έτσι όταν τα χρειάστηκε, τα χρησιμοποίησε και δραπέτευσε από τη φυλακή, σαν να έπαιζε gta29. Μπορεί να τα κατάφερε αλλά είδε πως όσο ήταν φυλακισμένος είχαν ληστέψει το πάμπλουτο σπίτι του 94756736747545 φορές! Τώρα είχε χάσει σχεδόν τα πάντα.**

**Ο Πραγματάνθρωπος δεν το έβαλε όμως κάτω. Λήστεψε όλον τον πλανήτη Γκαντέμη και έγινε με διαφορά ο πιο πλούσιος άνθρωπος του κόσμου. Ύστερα πήγε στην Ατλαντίδα μαζί με τον Γκαντέμη, τον μοναδικό κάτοικο του πλανήτη Γκαντέμη, όμως εκεί του βραχήκαν τα λεφτά, όλα τα λεφτά του έγιναν μούσκεμα. Έτσι αποφάσισε να αφήσει τα πλούτη και την απληστία, να γίνει ψαράς, να ψαρεύει όλη μέρα και … να ψάχνει σπάνια ψάρια. Μήπως … για να βγάλει λεφτά και πάλι;**

(Βλέπουμε τον Πραγματάνθρωπο να γυρνάει στους δρόμους και να μιλάει στους περαστικούς.)

ΠΡΑΓΜΑΤΑΝΘΡΩΠΟΣ: Φιλαράκι, σου περισσεύει ένα δολάριο;

Μήπως μπορείτε να μου αγοράσετε ένα σάντουιτς;

Σας παρακαλώ, βοηθήστε με, είμαι πάμφτωχος και άστεγος.

ΠΕΡΑΣΤΙΚΟΣ: Φύγε, αλήτη. Μη με πλησιάζεις, βρομιάρη, δε θέλω να με κολλήσεις τίποτα! Αψού!

ΠΡΑΓΜΑΤΑΝΘΡΩΠΟΣ: Είσαι τρελός; Φταρνίζεσαι στα μούτρα ενός άστεγου; Αν κολλήσω καμια αρρώστια, τι θα απογίνω;

ΑΣΤΕΓΟΣ 1: Τι περιμένεις; Ζώα. Και σέρνεται πολύ slap virus στην πόλη. Δυο χάσαμε τις προάλλες από αυτό. Έχε τον νου σου.

ΠΡΑΓΜΑΤΑΝΘΡΩΠΟΣ (ξαφνικά και απότομα): Φέρε μου το σάντουίτς σου.

ΑΣΤΕΓΟΣ 1: Είσαι τρελός; Με τα χίλια ζόρια το αγόρασα. Από το πρωί ζητιάνευα ασταμάτητα.

ΠΡΑΓΜΑΤΑΝΘΡΩΠΟΣ: Φέρτο, σου λέω. Δώσμου και τον καφέ του διπλανού. Θέλω και εκείνη την τούρτα στο ζαχαροπλαστείο απέναντι.

ΑΣΤΕΓΟΣ 1: Μα, τι λες; Τι σε έχει πιάσει;

ΠΡΑΓΜΑΤΑΝΘΡΩΠΟΣ: Τα θέλω όλα. Θέλω όλο τον κόσμο δικό μου και θα κάνω τα πάντα για να τον αποκτήσω.

(Δύο ώρες αργότερα.)

ΠΡΑΓΜΑΤΑΝΘΡΩΠΟΣ: Έι, ψιτ. Έλα λίγο να σου δείξω.

ΑΣΤΕΓΟΣ 1: Τι έγινε πάλι;

ΠΡΑΓΜΑΤΑΝΘΡΩΠΟΣ: Κοίτα τι βρήκα.

ΑΣΤΕΓΟΣ 1: Αυτό είναι ένα τάμπλε. Πού βρήκες ένα τάμπλετ; Τι εννοείς;

ΠΡΑΓΜΑΤΑΝΘΡΩΠΟΣ: Τι σημασία έχει τώρα αυτό;

ΑΣΤΕΓΟΣ 1: Το έκλεψες.

ΠΡΑΓΜΑΤΑΝΘΡΩΠΟΣ: …

ΑΣΤΕΓΟΣ 1: Το έκλεψες; Είσαι τρελός; Θα βρεις τον μπελά σου, θα σε βρουν και θα σε κάνουν τόπι στο ξύλο, θα σε συλλάβουν, θα σε χώσουν μέσα. Θα βρούμε κι εμείς τον μπελά μας, δεν πας καλά, σύνελθε. Πήγαινέ το πίσω τώρα αμέσως.

ΠΡΑΓΜΑΤΑΝΘΡΩΠΟΣ: Εσύ είσαι τρελός. Δεν το πάω πουθενά. Με αυτό το τάμπλετ θα κατακτήσω τον κόσμο. Με αυτό θα παρακολουθώ όλες τις κινήσεις και τα κόλπα του θείου Σκρουτζ και του Σκληρόμηλου Χρυσοπατάτα για δέκα μέρες.

(Δέκα μέρες αργότερα.)

ΑΣΤΕΓΟΣ 1: Ακόμα δεν τα παράτησες με αυτή τη σαχλαμάρα;

ΠΡΑΓΜΑΤΑΝΘΡΩΠΟΣ: Να τα παρατήσω; Τώρα αρχίζουν τα ωραία. Σήμερα θα μπω στο TEMU και θα αγοράσω το αόρατο πάπλωμα του μάγου Μάριου Πότερ. Μια δεκάρα κάνει μόνο, τζάμπα πράμα. Με αυτό θα ληστέψω τη μεγαλύτερη τράπεζα και το μεγαλύτερο καζίνο της πόλης.

ΑΣΤΕΓΟΣ 1: Το καζίνο του Λας Βέγκας είναι το μεγαλύτερο και το πιο καλά φυλασσόμενο καζίνο του κόσμου. Θα σε πιάσουν.

ΠΡΑΓΜΑΤΑΝΘΡΩΠΟΣ: Ναι, καλά.

(Μια βδομάδα αργότερα.)

ΑΣΤΕΓΟΣ 2: (Κρατάει εφημερίδα) Ε, ρε, κοίτα τι γίνεται στον κόσμο! Μέσα σε μια μέρα λήστεψαν τη μεγαλύτερη τράπεζα και το μεγαλύτερο καζίνο στον κόσμο. Κι εμείς δεν έχουμε ούτε για καφέ…

ΑΣΤΕΓΟΣ 1: Πού το διάβασες αυτό; Φέρε μου την εφημερίδα να το δω κι εγώ! Απίστευτο! Το ‘πε και το κανε.

ΑΣΤΕΓΟΣ 2: Ποιος;

ΑΣΤΕΓΟΣ 1: Δεν είπα κάτι! Θα παράκουσες.

(Βλέπουμε τον Πραγματάνθρωπο να πληκτρολογεί στο κινητό του.)

ΠΡΑΓΜΑΤΑΝΘΡΩΠΟΣ: Έλα, Ody, Πραγματάνθρωπος εδώ. Θέλω να μου ετοιμάσεις μια ψεύτικη ταυτότητα του Donald Trump. Αύριο. Πληρώνω όσο όσο. Λεφτά υπάρχουν.

(Δύο ημέρες αργότερα.)

ΑΣΤΕΓΟΣ 2: (Διαβάζει εφημερίδα.) Απίστευτο! Και άλλη ληστεία στην τράπεζα! Κάποιος με την ταυτότητα του Ντόλαντ Τραμπ σήκωσε όλα τα λεφτά και εξαφανίστηκε!

ΑΣΤΕΓΟΣ 1: Έχει τρελαθεί τελείως ο Πραγματάνθρωπος.

ΑΣΤΕΓΟΣ 2: Ποιος έχει τρελαθεί; Τι σχέση έχει ο Πραγματάνθρωπος;

ΑΣΤΕΓΟΣ 1: Δεν είπα κάτι τέτοιο. Θα παράκουσες.

(Μια βδομάδα αργότερα.)

ΑΣΤΕΓΟΣ 2: (Με την εφημερίδα στο χέρι.) Ρε, τον Πραγματάνθρωπο! Πώς τα κατάφερε να ξεφύγει από τα κουρέλια και να ζει στα πλούτη;

ΑΣΤΕΓΟΣ 1: Ήταν μάλλον τυχερός, ο μπαγάσας.

ΑΣΤΕΓΟΣ 2: Ξέρεις κάτι; Κέρδισε κανένα λαχείο; Πώς μπορεί κανείς να αποκτήσει τόσα λεφτά από τη μια μέρα στην άλλη;

ΑΣΤΕΓΟΣ 1: Εγώ δεν είπα κάτι. Μάλλον θα παράκουσες.

(Δύο μήνες αργότερα.)

ΑΣΤΕΓΟΣ 2: (Με την εφημερίδα στο χέρι.) Έλα να δεις τα νέα! Νομίζω πως τον ματιάξαμε τον Πραγματάνθρωπο.

ΑΣΤΕΓΟΣ 1: Γιατί; Τι έπαθε;

ΑΣΤΕΓΟΣ 2: Τον συνέλαβαν για φοροδιαφυγή. Έτσι λέει η εφημερίδα.

ΑΣΤΕΓΟΣ 1: Τελικά με τον έναν ή με τον άλλον τρόπο στη φυλακή κατέληξε.

ΑΣΤΕΓΟΣ 2: Τι είπες;

ΑΣΤΕΓΟΣ 1: Δεν είπα κάτι. Θα παράκουσες.

(Μια βδομάδα αργότερα.)

ΑΣΤΕΓΟΣ 2: (Ξανά με εφημερίδα στο χέρι.) Απίστευτο! Ο Πραγματάνθρωπος δραπέτευσε!

ΑΣΤΕΓΟΣ 1: Αδύνατον! Πώς τα κατάφερε;

ΑΣΤΕΓΟΣ 2: Χρησιμοποίησε, λέει, τις μεθόδους του gta29. Ξέρεις εσύ τι είναι αυτό;

ΑΣΤΕΓΟΣ 1: Ένα ηλεκτρονικό παιχνίδι είναι που απ’ ό,τι φαίνεται ο Πραγματάνθρωπος γνωρίζει καλά.

ΑΣΤΕΓΟΣ 2: Έχει κι άλλο!

ΑΣΤΕΓΟΣ 1: Τι;

ΑΣΤΕΓΟΣ 2: Πήγε, λέει, σπίτι του και εκεί διαπίστωσε πως το είχαν ληστέψει τόσες πολλές φορές – έναν αδιανόητο αριθμό που δεν μπορώ ούτε να καταλάβω ούτε να διαβάσω!

ΑΣΤΕΓΟΣ 1: Και έβρισκαν διαρκώς πράγματα για κλέψιμο;

ΑΣΤΕΓΟΣ 2: Φυσικά. Ήταν το πιο πλούσιο σπίτι όλου του κόσμου.

(Δέκα μέρες αργότερα.)

ΑΣΤΕΓΟΣ 2: (Με εφημερίδα στο χέρι.) Καλά, οι περιπέτειες του Πραγματάνθρωπου δεν έχουν τέλος! Καλά που υπάρχει και αυτός και σπάει η μονοτονία της σκληρής ζωής μας.

ΑΣΤΕΓΟΣ 1: Τι έκανε πάλι;

ΑΣΤΕΓΟΣ 2: Λήστεψε, λέει, ολόκληρο τον πλανήτη Γκαντέμη! Τώρα είναι ο πιο πλούσιος άνθρωπος όλου του ηλιακού συστήματος.

ΑΣΤΕΓΟΣ 1: Για να δούμε πόσο θα κρατήσει κι αυτό.

*(Δέκα μέρες αργότερα.)*

ΑΣΤΕΓΟΣ 2: (Ξανά με εφημερίδα.) Δίκιο είχες! Ο Πραγματάνθρωπος είχε νέες περιπέτειες!

ΑΣΤΕΓΟΣ 1: Για λέγε!

ΑΣΤΕΓΟΣ 2: Πήγε στην Ατλαντίδα μαζί με τον Γκαντέμη, τον μοναδικό κάτοικο του πλανήτη Γκαντέμη, όμως εκεί του βραχήκαν τα λεφτά. Όλα τα λεφτά του έγιναν μούσκεμα! Τώρα τα έχει χάσει όλα.

ΑΣΤΕΓΟΣ 1: Για να δούμε, θα ησυχάσει επιτέλους;

(Είκοσι μέρες αργότερα.)

ΑΣΤΕΓΟΣ 2: Νομίζω πως ο Πραγματάνθρωπος όντως ησύχασε. Πάνε είκοσι μέρες που δεν έχουμε διαβάσει κανένα νέο του. Κρίμα, περνούσαμε τόσο ωραία!

ΑΣΤΕΓΟΣ 1: Μμμμ…Δεν είμαι τόσο σίγουρος!

ΑΣΤΕΓΟΣ 2: Τι εννοεις; Ξέρεις κάτι; Για λέγε!

ΑΣΤΕΓΟΣ 1: Με πήρε τηλέφωνο σήμερα το πρωί. Μου είπε πως αποφάσισε να αφήσει τα πλούτη και την απληστία και να γίνει ψαράς. Θα ψαρεύει, λέει, όλη μέρα και … θα ψάχνει σπάνια ψάρια. Εγώ πάντως δεν ξέρω αν πρέπει να τον πιστέψω. Είμαι περίπου βέβαιος πως ο φίλος μας ένα πράγμα έχει στο μυαλό του: να βγάλει λεφτά και πάλι!

ΑΣΤΕΓΟΣ 2: Μακάρι! Η ζωή είναι τόσο βαρετή χωρίς τις περιπέτειες του Πραγματάνθρωπου!

12) ΡΟΥΣΣΟΣ ΔΙΟΝΥΣΙΟΣ   
**Ο Γιότσας βρίσκεται στην προεκλογική του εκστρατεία, δυστυχώς όμως μόνο ο γιος του πήγε να τον δει. Ξαφνικά όμως, σαν από μηχανής θεός, περνάει την πόρτα της αίθουσας της συνεδρίασης, ένας ακόμα ακροατής και (ίσως) μελλοντικός ψηφοφόρος. Το πρόσωπο του Γιότσα έλαμψε από χαρά. Ο άνθρωπος που μόλις μπήκε φορούσε μαύρο μακρύ μπουφάν. «Ο κύριος Γιότσας;» Ρώτησε. «Λοιπόν, συλλαμβάνεστε λόγω απλήρωτων φόρων». Ο Γιότσας και ο γιος του πάγωσαν. «Όχι! Όχι! Θα γίνει πρωθυπουργός της χώρας των τετραδίων και θα σε ξεπληρώσει!». «Με κοροϊδεύεις; Ούτε μία ψήφο δεν θα πάρει!». Ο γιος του Γιότσα δεν άντεξε. Άρπαξε ένα τετράδιο και κοπάνησε το κεφάλι του φοροεισπράκτορα. Αμέσως, ο φοροεισπράκτορας τον άρπαξε από τα μαλλιά και τον ακούμπησε (άθελά του) στο σημείο του κεφαλιού που αν το άγγιζες εκείνος έπεφτε σε λήθαργο για δύο ώρες. «Τώρα, οι δυό μας!» Φώναξε και έριξε ένα θανατηφόρο βλέμμα στο Γιότσα. Ο δεύτερος κατάλαβε πως έρχεται το τέλος του, όμως θυμήθηκε κάτι που θα άλλαζε όλη τη ροή της ιστορίας. Οι πολιτικοί, με μία υπόσχεση μπορούν να κερδίσουν την εύνοια του λαού και να ξεμπλέξουν από τις δύσκολες καταστάσεις στις οποίες μπλέκουν. «Περίμενε, φιλαράκι…» Είπε ο πρωταγωνιστής μας λίγο διστακτικά. «Έχεις… Πολλούς φίλους και συγγενείς, σωστά;» Ο φοροεισπράκτορας έγνεψε καταφατικά. «Λοιπόν, ονειρευόσουν ποτέ να μη χρειάζεται να δουλεύεις πάνω από μία ώρα, μία φορά την εβδομάδα;» Ο συνομιλητής του είχε μπερδευτεί, αλλά ξεκίνησε να ‘’παίρνει το κολάι’’. «Λοιπόν, πες σε όλους σου τους συγγενείς, όλους τους φίλους, τους συναδέλφους, τους γείτονες να με ψηφίσουν και θα δουλεύεις –εσύ και μόνο εσύ- μία ώρα την εβδομάδα! Άκουσε με και δεν θα χάσεις! Βέβαια, θα το κάνω υπό έναν όρο!» Ο τελώνης κρεμόταν από τα χείλη του Γιότσα. Ήταν έτοιμος να κάνει τα πάντα. «Θα μου σβήσεις όλα τα χρέη!». Δύσκολη πρόταση. Μεγάλο δίλημμα. Αλλά μπροστά στα όσα του υποσχέθηκε ο ανερχόμενος πολιτικός, έμοιαζαν μηδαμινά. «Εντάξει δέχομαι! Φώναξε όλο χαρά αγκαλιάζοντας τον Γιότσα. «Αύριο είναι οι εκλογές. Προλαβαίνω να τους προσηλυτίσω όλους! Γιότσα είσαι, είσαι ο δήμαρχος!» είπε και έφυγε τρέχοντας.**

**Ο Γιότσας έμεινε να τον κοιτάζει με το πονηρό του χαμόγελο.**

(Βρισκόμαστε σε μια άιθουσα συνεδριάσεων. Μέσα βρίσκονται μόνο ο Γιότσας και ο γιος του.)

ΓΙΟΤΣΑΣ: Δεν περίμενα τίποτα πλήθη, αλλά μόνο εσύ;

ΓΙΟΣ: Έλα, πατέρα, μην απελπίζεσαι. Όλοι από κάπου ξεκινάν. Και στην τελική ανάλυση, ένας είναι καλύτερα από κανέναν…

(Ξαφνικά ανοίγει η πόρτα της αίθουσας της συνεδρίασης και μπαίνει μέσα ένα άντρας. Ένας ακόμα ακροατής και -ίσως- μελλοντικός ψηφοφόρος. Το πρόσωπο του Γιότσα φωτίζεται.)

ΓΙΟΤΣΑΣ: Παρακαλώ, περάστε! Μόλις είχα τελειώσει -βλέπετε ο κόσμος έχει ήδη φύγει- αλλά με μεγάλη χαρά θα τα επαναλάμβανα όλα από την αρχή, προκειμένου να ενημερωθείτε κι εσείς για το ωραίο μας πρόγραμμα.

ΦΟΡΟΕΙΣΠΡΑΚΤΟΡΑΣ: Δηλαδή, είσαστε ο κύριος Γιότσας;

ΓΙΟΤΣΑΣ: Ο ίδιος! Καθήστε κάπου αναπαυτικά. Αρχίζω αμέσως.

ΦΟΡΟΕΙΣΠΡΑΚΤΟΡΑΣ: Καμία διάθεση δεν έχω να κάτσω. Συλλαμβάνεστε λόγω απλήρωτων φόρων. Ελάτε αμέσως μαζί μου.

ΓΙΟΤΣΑΣ ΚΑΙ ΓΙΟΣ: Όχι, δεν είναι δυνατόν!

ΓΙΟΣ: Όχι! Όχι! Θα γίνει πρωθυπουργός της χώρας των τετραδίων και θα σε ξεπληρώσει!

ΦΟΡΟΕΙΣΠΡΑΚΤΟΡΑΣ: Με κοροϊδεύεις; Ούτε μία ψήφο δεν θα πάρει!

ΓΙΟΣ: Πώς τολμάς;

(Ο γιος του Γιότσα αρπάζει ένα τετράδιο και κοπανάει το κεφάλι του φοροεισπράκτορα. Πιάνονται στα χέρια.)

ΓΙΟΣ: Όχι, όχι εκεί!

(Ο γιος πέφτει σε λήθαργο.)

ΦΟΡΟΕΙΣΠΡΑΚΤΟΡΑΣ: Και τώρα οι δυο μας, Γιότσα!

ΓΙΟΤΣΑΣ: Περίμενε, φιλαράκι. Σίγουρα θα έχεις πολλούς φίλους και συγγενείς; Σωστά;

ΦΟΡΟΕΙΣΠΡΑΚΤΟΡΑΣ: Σωστά. Γιατί ρωτάς;

ΓΙΟΤΣΑΣ: Λοιπόν, ονειρευόσουν ποτέ να μη χρειάζεται να δουλεύεις πάνω από μία ώρα, μία φορά την εβδομάδα;

ΦΟΡΟΕΙΣΠΡΑΚΤΟΡΑΣ: Για συνέχισε…

ΓΙΟΤΣΑΣ: Λοιπόν, πες σε όλους σου τους συγγενείς, όλους τους φίλους, τους συναδέλφους, τους γείτονες να με ψηφίσουν και θα δουλεύεις -εσύ και μόνο εσύ- μία ώρα την εβδομάδα! Άκουσε με και δεν θα χάσεις! Βέβαια, θα το κάνω υπό έναν όρο!

ΦΟΡΟΕΙΣΠΡΑΚΤΟΡΑΣ: Λέγε! Είμαι έτοιμος για όλα!

ΓΙΟΤΣΑΣ: Θα μου σβήσεις όλα τα χρέη.

ΦΟΡΟΕΙΣΠΡΑΚΤΟΡΑΣ: Είναι πολύ μεγάλο αυτό που μου ζητάς. Δεν ξέρω αν μπορώ να το κάνω.

ΓΙΟΤΣΑΣ: Δεν έχεις πολύ χρόνο. Οι εκλογές είναι αύριο.

ΦΟΡΟΕΙΣΠΡΑΚΤΟΡΑΣ: Εντάξει δέχομαι! Έλα να σε αγκαλιάσω, καλέ μου φίλε! Μέχρι αύριο προλαβαίνω να τους προσηλυτίσω όλους! Γιότσα είσαι ο δήμαρχος!

(Βλέπουμε τον φοροεισπράκτορα να φεύγει τρέχοντας και τον Γιότσα να τον κοιτάζει με το πονηρό του χαμόγελο.)

13) ΓΛΥΚΕΡΙΑ ΓΚΕΚΑ   
**Ήταν κάποτε μία παρέα επτά παιδιών, η Γλυκερία, η Μιχαέλα, ο Γιώργος, η Όλγα, η Αλεξάνδρα, η Βασιλική και η Ελισάβετ, οι 7 stars. Η παρέα βρισκόταν στο πάρκο όπου σύχναζε και χόρευε ανενόχλητη. Ξαφνικά όμως εμφανίζεται μια άλλη παρέα, που ήταν εχθροί τους και τους κορόιδευαν συνέχεια. Οι 7stars έχασαν το κέφι τους και σταμάτησαν να χορεύουν ντροπιασμένοι . Η Γλυκερία ήταν αυτή που ντρεπόταν λιγότερο από όλους. Σκεφτόταν πειραγμένη τι να κάνουν και τότε της ήρθε μια ιδέα. Έβαλε στο τέρμα τη βασίλισσα των ωκεανών, το αγαπημένο τραγούδι της παρέας τους, ανέβηκε στο σιντριβάνι και άρχισε να τραγουδάει και να χορεύει. Τα υπόλοιπα παιδιά δεν πίστευαν στα μάτια τους. Σιγά σιγά όμως άρχισαν κι εκείνα να παίρνουν θάρρος, να τραγουδούν και να χορεύουν. Η άλλη παρέα συνέχιζε τα γέλια και τις κοροϊδίες, όμως τους 7 stars αυτό σταμάτησε να τους ενοχλεί, καθώς διασκέδαζαν πάρα πολύ με το αγαπημένο τους τραγούδι, που μόνο εκείνοι ήξεραν να χορεύουν. Δε σταματούσαν να κάνουν τρελές φιγούρες. Η ντροπή είχε κάνει φτερά. Κι έτσι, με τη βοήθεια της Γλυκερίας, που τα ξεκίνησε όλα, οι 7stars πήραν ένα πολύ σημαντικό μάθημα: Η ντροπή δε βοηθάει, αντιθέτως πρέπει να παραμένεις δυνατός και να μην επηρεάζεσαι από τις κοροϊδίες των άλλων.**

(Βρισκόμαστε στο πάρκο. Οι 7 stars δίνουν παράσταση σε ένα αόρατο κοινό.)

ΓΛΥΚΕΡΙΑ: Κυρίες και κύριοι, η Μιχαέλα, ο Γιώργος, η Όλγα, η Αλεξάνδρα, η Βασιλική, η Ελισάβετ και εγώ, η Γλυκερία, σας παρουσιάζουμε το νέο βίντεο κλιπ των 7 stars! Απολαύστε υπεύθυνα!

ΠΑΡΕΑ: Μπα, τι κάνουν εδώ τα αστέρια του πάρκου; Γιατί χοροπηδάν σαν τις μαιμούδες; Α, βλέπω πως έχετε και μεγάλο κοινό! Καλέ εσείς είστε πραγματικά διάσημοι! Χαχαχαχαχαχαχα! Ή είσαστε πραγματικές ψωνάρες.

ΓΙΩΡΓΟΣ: (ξαφνικά.) Παιδιά, εγώ λέω να πάω σπίτι. Δεν έχω πολύ διάθεση σήμερα.

ΜΙΧΑΕΛΑ: Κι εγώ.

ΒΑΣΙΛΙΚΗ: Κι εγώ το ίδιο.

ΓΛΥΚΕΡΙΑ: Δεν έχουμε να πάμε πουθενά! Μείνετε όλοι εδώ. Δε θα αφήσουμε ένα μάτσο ανόητους να μας κάνουν κουμάντο. Θα βάλω στο τέρμα το αγαπημένο μας τραγούδι, τη “Βασίλισσα των ωκεανών” και θα χορέψουμε με την ψυχή μας! Θα κάνω την αρχή. Όλα τα μάτια στο σιντριβάνι! Θα γίνω η βασίλισσα του σιντριβανιού!

(Η Γλυκερία ανεβαίνει στο σιντριβάνι και αρχίζει να τραγουδάει και να χορεύει.)

ΒΑΣΙΛΙΚΗ: Κάνε χώρο, έρχομαι κι εγώ!

ΓΙΩΡΓΟΣ: Κι εγώ!

ΜΙΧΑΕΛΑ: Κι εγώ!

ΠΑΡΕΑ: Βρε, βρε, τις γοργόνες του γλυκού νερού! Ή μήπως τις καρακάξες; Τέτοιες αγριοφωνάρες δεν έχω ξανακούσει. Η καρακάξα που έσκουζε σήμερα το πρωί καθισμένη στα κάγκελα του μπαλκονιού μου ακουγόταν σαν την Κάλλας σε σχέση με εσάς. Σταματήστε, θα ματώσουν τα αφτιά μας. Μα, δεν ακούτε τι σας λέω; Δεν έχω ξανακούσει ούτε έχω ξαναδεί τέτοιο χάλι. Αν δε σταματήσετε, θα αυτοκτονήσουν τα καημένα τα περιστέρια. Θα κατεδαφιστούν οι οικοδομές. Θα στερέψουν τα νερά. Θα σας μαζέψει ο Δήμος σαν απόβλητα. Σταματήστε!

(Οι 7 stars συνεχίζουν ανενόχλητοι.)

ΠΑΡΕΑ: (ξαφνικά ένας ένας.) Παιδιά, εγώ λέω να πάω σπίτι. Δεν έχει και πολλή πλάκα εδώ σήμερα.

Κι εγώ δεν έχω κέφι. Πάω καλύτερα σπίτι να παίξω κανα παιχνίδι, κλεισμένος στο δωμάτιό μου, μακριά από όλους.

(Οι 7 stars χειροκροτάν και αγκαλιάζουν όλοι μαζί τη Γλυκερία. Συνεχίζουν με ακόμα μεγαλύτερη όρεξη να τραγουδάν και να χορεύουν.)