Εικόνα που περιέχει κείμενο, γραμματοσειρά, λογότυπο, σύμβολο

Περιγραφή που δημιουργήθηκε αυτόματαΕικόνα που περιέχει κείμενο, λογότυπο, στιγμιότυπο οθόνης, γραμματοσειρά

Περιγραφή που δημιουργήθηκε αυτόματα

Εικόνα που περιέχει σκίτσο/σχέδιο, ζωγραφιά, εικονογράφηση, Κινούμενα σχέδια

Περιγραφή που δημιουργήθηκε αυτόματα

**«ΜΕΤΑΜΟΡΦΩΣΕΙΣ...ΣΤΟ ΟΝΟΜΑ ΤΗΣ ΓΡΑΦΗΣ»**

**μια διακαλλιτεχνική πρωτοβουλία του Κοινωνικού Ινστιτούτου Ενεργών Πολιτών Ελλάδος με την υποστήριξη του Υπουργείου Πολιτισμού.**

(ΕΞΩΦΥΛΛΟ EBOOK)

**ΕΙΣΑΓΩΓΗ**

Το πρόγραμμα **«Μεταμορφώσεις… στο όνομα της γραφής»** αποτελεί μια καινοτόμα **διακαλλιτεχνική εκπαιδευτική πρωτοβουλία** που υλοποιήθηκε από το **Υπουργείο Πολιτισμού** και το **Κοινωνικό Ινστιτούτο Ενεργών Πολιτών Ελλάδος**. Απευθύνθηκε σε **μαθητές 8 έως 12 ετών** από όλη την Ελλάδα, τόσο από τη γενική όσο και από την ειδική αγωγή.

Κύριος στόχος του προγράμματος ήταν η **ανάδειξη της δημιουργικής γραφής και της ψηφιακής αφήγησης** ως βασικών μέσων καλλιτεχνικής έκφρασης και προσωπικής ενδυνάμωσης των παιδιών. Μέσα από **δώδεκα διαδικτυακές συναντήσεις**, διάρκειας δύο ωρών η καθεμία, τα παιδιά ήρθαν σε επαφή με διαφορετικές μορφές τέχνης, συνδυάζοντας:

* **Δημιουργική γραφή**
* **Εικονογράφηση**
* **Θέατρο**
* **Μουσική**
* **Ψηφιακή αφήγηση**

**Συντελεστές και Μεθοδολογία**

Το πρόγραμμα σχεδιάστηκε και υλοποιήθηκε από τις:

* **Ρία Φελεκίδου**: Συγγραφέας, Εκπαιδευτικός – Νομικός, με μεταπτυχιακό στη Δημιουργική Γραφή
* **Ζωή Καραγεωργίου**: Εκπαιδευτικός – Πληροφορικός, Συγγραφέας, με μεταπτυχιακές σπουδές στην Πληροφορική και τις Γραφικές Τέχνες – Πολυμέσα

Καλλιτέχνες όπως η **Δήμητρα Εξάρχου** (εικαστικός), η **Μαρίνα Αντωνοπούλου** (ηθοποιός) και ο **Χρήστος Κοσμίδης** (μουσικός) εμπλούτισαν τη διαδικασία, ενθαρρύνοντας τα παιδιά να «μεταμορφώσουν» τις ιδέες τους σε πολύτροπα λογοτεχνικά δημιουργήματα.

Παράλληλα, καταξιωμένοι συγγραφείς όπως η **Γλυκερία Γκρέκου** και ο **Βαγγέλης Ηλιόπουλος** προσέφεραν μοναδικές συναντήσεις έμπνευσης, επιτρέποντας στα παιδιά να παρακολουθήσουν την **συγγραφική διαδικασία εν τη γενέσει της**.

**Εκπαιδευτική Διάσταση**

Η βιωματική προσέγγιση του προγράμματος:

* Ενίσχυσε τη **φαντασία**, την **αυτοέκφραση** και την **δημιουργικότητα** των παιδιών.
* Συνέβαλε στην ανάπτυξη **δεξιοτήτων γραμματισμού** και **ψηφιακής αφήγησης.**
* Εμβάθυνε στα **κοινωνικά ζητήματα** που προέκυψαν μέσα από τις ιστορίες των παιδιών, προωθώντας τη **συναισθηματική νοημοσύνη** και τη **συλλογική δημιουργία.**

**ΣΤΑΔΙΑ ΔΗΜΙΟΥΡΓΙΑΣ**

**ΑΝΑ ΣΥΝΑΝΤΗΣΗ**

|  |  |
| --- | --- |
| 1η Συνάντηση | **Ιστορίες: Μια χώρα για όλους :** Μετά από την παρουσίαση του θεωρητικού μέρους και μέσα από παιχνίδια δημιουργικής γραφής, με αφορμή τυχαίες λέξεις, κοινωνικά θέματα κι αναγνώσεις δοκιμάσαμε τις πρώτε γραφές μας και ελκυστικούς τρόπους να ξεκινάμε μια ιστορία. |
| 2η Συνάντηση | **Ο προβολέας… στους χαρακτήρες :** Μετά από την παρουσίαση που αφορούσε τους χαρακτήρες και τρόπους δημιουργία τους, φτιάξαμε τον κεντρικό ήρωα. Τα παιδιά δημιούργησαν και έναν δεύτερο χαρακτήρα ήρωα, τον ανταγωνιστή. Παίξαμε μαζί τους, αλλάζοντας τα χαρακτηριστικά τους («μεταμορφώνοντάς» τους!) μέχρι να φτάσουμε στην εκδοχή που μας ικανοποίησε. |
| 3η Συνάντηση | **Αναρρίχηση στο «όρος» της πλοκής! :**  Μετά το θεωρητικό μέρος τα παιδιά σκέφτηκαν διαφορετικές πλοκές με βάση το βουνό της πλοκής, αλλάζοντας το θέμα, τα συμβάντα και τη σειρά τους, μεταμορφώνοντας έτσι την ιστορία. |
| 4η Συνάντηση | **Στη θάλασσα των πιθανοτήτων με σωσίβιο τις λέξεις μας :**  Παίξαμε με τους αφηγητές, το πώς ξετυλίγεται το κουβάρι της ιστορίας μου, τους διαφορετικούς τρόπους να τελειώνει μια αφήγηση, τις ανατροπές, δείξαμε ενδεικτικούς τρόπους και τα παιδιά τους εφάρμοσαν στις ιστορίες τους, δημιουργώντας διαφορετικές εκδοχές, μεταμορφώσεις! Μετά από συζήτηση, δοκιμές και ανταλλαγή απόψεων, έγιναν οι τελικές μεταμορφώσεις και οι τελικές επιλογές. Οι ιστορίες ήταν έτοιμες! |
| 5η Συνάντηση | **Όταν οι λέξεις συναντάνε τις ψηφιακές εικόνες:**  Ξεκίνησε η μετατροπή, μεταμόρφωση των ιστοριών σε ιστορίες με εικόνες, λεζάντες, διαλόγους (κόμικ). Αναπτύξαμε τη λογική, είδαμε το πρόγραμμα που θα χρησιμοποιούσαμε και σπάσαμε την ιστορία σε σκηνές |
| 6η Συνάντηση | **Ολοκλήρωση των εικονοϊστοριών μας:**  Επιλέγοντας εικόνες, ήρωες και σκηνικά και «μεταμορφώνοντας» την ιστορία σε λεζάντες και διαλόγους, κάθε παιδί δημιούργησε τη δική του εικονοϊστορία. Τα κόμικ μας ήταν έτοιμα! |
| 7η Συνάντηση | **Οι συγγραφείς «συνομιλούν» με τις ιδέες μου**  (Α) Τα παιδιά συνομίλησαν με τον πρώτο συγγραφέα, ο οποίος τους μίλησε για τη λογοτεχνία, τη διαδικασία της συγγραφής και την ομορφιά των λογοτεχνικών βιβλίων ενώ στη συνέχεια, όχι μόνο τους αποκάλυψε συγγραφικά μυστικά αλλά πρότεινε και συγκεκριμένες ανατροπές για τις δικές τους ιστορίες! |
| 8η  Συνάντηση | **Οι συγγραφείς «συνομιλούν» με τις ιδέες μου**  (Β) Τα παιδιά συνομίλησαν και με τη δεύτερη συγγραφέα, η οποία κουβέντιασε μαζί τους τρόπους για να «ανακαλύψουν» την αγάπη για τα βιβλία μέσα τους, μίλησε για τη διαδικασία της συγγραφής και τέλος κλήθηκε να παίξει ένα ιδιότυπο παιχνίδι με τα παιδιά, καθώς της ζητήθηκε να δει τις εικόνες από τα κόμικ τους χωρίς τις λεζάντες και τους διαλόγους και να προσθέσει αυτή τον λόγο που έλειπε! |
| 9η Συνάντηση | **Όταν το κείμενο …συναντά το πινέλο! :**  Με τη βοήθεια της εικαστικού ζωγράφου, αφού πρώτα έγινε μια κουβέντα για τα βασικά ρεύματα και τεχνοτροπίες στη ζωγραφική, τα παιδιά άρχισαν να συζητάνε όλοι μαζί τις ιδέες τους, να και να εικονογραφούν τις ιστορίες τους. |
| 10η Συνάντηση | **Ολοκληρώνοντας την ιστορία των χρωμάτων:**  Η εικονογράφηση ολοκληρώθηκε και η ζωγράφος έδειξε στα παιδιά το πρόγραμμα photoshop και πώς θα επεξεργαστεί τις ζωγραφιές τους, για να τους δώσει το στυλ που έχει η εικονογράφηση βιβλίων. |
| 11η Συνάντηση | **Παίζοντας στη σκηνή με τα κείμενα:**  Η θεατρολόγος- ηθοποιός, μίλησε στα παιδιά για τη διαδικασία δημιουργίας ενός θεατρικού και για τις ιδιαιτερότητες και απαιτήσεις του θεατρικού λόγου. Στη συνέχεια, είδαν με τα παιδιά πώς μεταμορφώθηκαν οι ιστορίες τους σε θεατρικό κείμενο (είχε κάνει η ίδια την προεργασία) και μέσα από τον διάλογο προέκυψαν αλλαγές, προσθήκες και αφαιρέσεις, ενώ τα παιδιά δοκίμασαν να τα διαβάσουν θεατρικά με τις οδηγίες της θεατρολόγου. Η θεατρολόγος παρέδωσε και τις τελικές εκδοχές των κειμένων μετά τις παρεμβάσεις των παιδιών. |
| 12η Συνάντηση | **Το μαγικό ραβδί της μουσικής ζωντανεύει τις λέξεις μας:**  Ο μουσικός μίλησε στα παιδιά για τον ρόλο της μουσικής γενικά στη ζωή μας αλλά κυρίως εστιασμένα στις διάφορες μορφές αφήγησης και λόγου (θέατρο, σινεμά, αφήγηση, ηχοβιβλία) με θεωρία και παραδείγματα. Στη συνέχεια συζήτησαν με τα παιδιά σε ποια σημεία των κόμικ τους θα μπορούσαν να μπουν ήχοι και μουσική επένδυση, είδαν πώς η διαφορετική μουσική αλλάζει το συνολικό ύφος και τέλος τους παρουσίασε τα κόμικ τους, τα οποία είχε επενδύσει με ήχους, φωνή και μουσική! |

**Η Τέχνη της Μεταμόρφωσης: Από τις Λέξεις στις Εικόνες και στους Ήχους**

**1ο στάδιο: H συγγραφή της ιστορίας από τα παιδιά**

**(με τη συνδρομή της Φελεκίδου Ρίας και των συγγραφέων Ηλιόπουλο Βαγγέλη και Γκρέκου Γλυκερία)**